Najpoželjniji IT poslodavac u Srbiji je Microsoft - slede Nordeus i Ubisoft\nMilena Radivojević 21. 11. 2019.\nDrugo i treće mesto, po mišljenju 3.122 učesnika u istraživanju, zauzele su gejming kompanije Nordeus i Ubisoft, a u top 10 poslodavaca plasirali su se i (po abecednom redu): Comtrade, Continental, Levi9, Robert Bosch, Schneider Electric, SevenBridges i Vega IT Sourcing.\nOvi rezultati, ističu organizatori, većinski su bazirani na percepciji kandidata sa tržišta rada i nisu isključivo mišljenja zaposlenih koje rade u tim kompanijama.\nZaposlenima nedostaje jasan sistem nagrađivanja – radite na tome!\nJedan od razloga pokretanja istraživanja, kako ističu organizatori, bio je i utvrđivanje elemenata brenda poslodavca koje ih čine atraktivnim i došli su do sledećih rezultata: finansijska stabilnost kompanije i dalje je značajan aspekt, a ogroman faktor prilikom odabira radnog mesta predstavlja i prijateljsko i prijatno radno okruženje, kako smatra 76% ispitanika.\nOsim toga, ističu oni, nije zanemarljiva ni uloga lidera u atraktivnim kompanijama koji bi, po mišljenju ispitanika, trebalo da cene sposobnosti i znanja kod svojih saradnika i da podržavaju njihov razvoj.\nSa druge strane, istraživanje je pokazalo i da ispitanici smatraju da atraktivni poslodavci treba da im pruže mogućnost sticanja dodatnih znanja u okviru profesije, ali i da im omoguće balans između privatnog i poslovnog života.\nIspitanici su, ističu organizatori istraživanja na kraju saopštenja, poslali jasnu poruku poslodavcima: “Posvetite pažnju definisanju jasnog i transparentnog sistema nagrađivanja koji će nam omogućiti da budemo fer nagrađeni u skladu sa ostvarenim rezultatima”. Kompanije, znate šta vam je činiti.\nKakvo je vaše mišljenje o kompanijama koje su se našle na ovoj listi najatraktivnijih poslodavaca? Pišite nam u komentarima.\n21. 11. 2019. u 21:18 Odgovori\nPosto su uzeli novac iz dzepova pausalaca sad placaju istrazivanja da povrate slavu.\nCovek jednom kad namirise pare nece nikad nazad u korporaciju.\n22. 11. 2019. u 10:25 Odgovori\nIstraživanje je radila kompanija koja je članica Inicijative Digitalna Srbija i u listu najpoželjnijih kompanija je uvrstila ostale članice…\n22. 11. 2019. u 13:12 Odgovori\nHa ha, tempirani politički marketing koji prati ukidanje samostalnosti remote developera…ja sam čak i imao želju ranije da uđem u proces zapošljavanja u Microsoftu, ali posle svega što su uradili i spinovanja njihovog direktora to bi mi stvarno bilo bljak.\n30. 11. 2019. u 12:13 Odgovori\nNordeus gaming kompanija? Imaju 1 ( i slovima jedan ) proizvod koji radi … betting na football manager ugašen posle 7 dana, SpellSouls ugašen brzo recikliran u ovaj Heroes … koji će uskoro da završi isto… taj isti jedan proizvod što im radi da zahvale EA što su im pripremili teren i ludom investitoru što je odustao od Nordeusa pre launcha…\nI onda su taj isti Branko i Nordeus “lideri regiona”, “lideri IT zajednice”, eno ga i u društvu Miškovića i ostalih lidera na CEO summit …\nŠto Nordeusove micro transakcije ne idu ovde na račun nego u Irsku? Što se tu ne priča o porezu ?


Nebojša Stefanović podneo ostavku – Okvir\nNebojša Stefanović podneo ostavku\n„Nikada neće biti skidanja glava u našoj stranci. Dobio sam ostavku Nebojše Stefanovića na mesto predsednika Gradskog odbora SNS za Beograd”, rekao je Vučić na sednici Glavnog odbora SNS. Narodni poslanik i član predsedništva Srpske napredne stranke Vladimir Đukanović pre sednice je izjavio da je Vučić dobio ostavku ministra odbrane Nebojše Stefanovića na mesto predsednika beogradskog odbora te stranke.\nĐukanović je uoči Glavnog odbora SNS rekao da će se videti ko će biti predsednik Gradskog odbora SNS u Beogradu i dodao: „(Vučić) upravo čita njegovu ostavku… Kod nas je demokratija na delu, svako može da kaže svoje mišljenje“, naveo je Đukanović.\nĐukanović je kazao da nije siguran da Stefanovićeva ostavka neće biti uvažena na predstojećoj sednici Glavnog odbora, a da je najveći razlog zbog kog je javno prvi zatražio ostavku ministra odbrane „prisluškivanje predsednika“.\nSPAS zvanično pristupio SNS\nLutovac: Kandidovaću se ponovo za predsednika DS


Dačićev predizborni povratak u devedesete\nNekadašnji Miloševićev portparol, sada “najevropljanin” i prvi čovek SPS-a i predsednički kandidat Ivica Dačić najavljuje povratak svoje partije na vlast uz one iste bubnjeve uz koje je narod poručivao Miloševiću i njegovima da je dosta bilo, da je vreme da odu.\nUz njih smo otišli, uz njih ćemo se vratiti - jedna je od predizbornih poruka sadašnjeg potpredsednika Vlade i ministra policije. Dragoljub Đuričić, vođa legendarnih bubnjara sa višemesečnih protesta u Beogradu 96. i 97. godine, iako je u međuvremenu zabubnjao socijalistima priznajući im time pravo na pokajanje, za RSE sada kaže, uz smeh, da ne veruje da će se Dačić vraćati na vlast uz njegove bubnjeve.\nDačić se, kako se izborna kampanja približava finišu, sve otvorenije vraća vokabularu i manirima iz 90-ih godina, otvoreno citirajući ili parafrazirajući čuvene Miloševićeve poruke: ”malo morgen” ili “niko ne sme da vas bije”. Da bi najzad, bez zadrške, nekoliko dana uoči predizborne ćutnje bagatelisao i 5. oktobar, kultni, ma koliko iznevereni datum kada je Milošević konačno prinuđen da prizna izborni poraz.\n“Mi moramo da ispravimo sistem koji su oni uveli posle 5. oktobra. Oni su uveli sistem neoliberalizma u kome važi pravilo "uzmi, ukradi i beži", ili begaj! Kad tad će doći maca na vratnaca”, poručuje Dačić svojim partnerima.\n(VIDEO: Dačićeva predizborna reklama)\nI to kaže čovek čija je partija vodila ratove 90-ih, koja je od Srbije napravila zatvor za svoje građane, koja je opljačkala narod izazvanom hiper inflacijom i piramidalnim isisavanjem novca od građana preko gazda Jezde i čuvene Dafine i nemilice ga davala svojim pulenima da zarade još više u trgovini oružjem i još koje čim.\n“Ova izborna kampanja pokazuje da se SPS uopšte nije promenio. Svi smo živeli u nekim iluzijama, zahvaljujući, pre svega jednom površnom Dačićevom vokabularu, da su se socijalisti u odnosu na Miloševićevo vreme, promenili. To što koalicioni partneri, pre svega Tadićeva Demokratska stranka, ćute, može se pripisati tome što oni, po svaku cenu hoće da formiraju vladu sa Dačićem za koga većina analitičara pretpostavlja da će dobiti veći broj glasova nego na ranijim izborima. Ta cena njih ne interesuje”, kaže profesorka prava Vesna Rakić Vodinelić i dalje komentariše Dačićevu izjavu o 5. oktobru:\n“Zbog takve izjave je mnogo izglednije da će demokrate ostati kratkih rukava tj. da će on, ako bude mogao, praviti koaliciju sa svojim starim partnerima, preobučenim radikalima.”\nAko Dačić računa da će pozivanjem na 90-te godine dobiti glasove na izborima, a da njihovim sadašnjim koaliciniom partnerima to ni malo ne smeta, šta onda to govori o Srbiji 2012. godine pitali smo sociologa Božidara Jakšića.\n“Srbija je 2012. u istim problemima u kojima je bila i ranije. Nema uređenu državu niti ima nastojanja da se ona uredi. Problem je jedan mutljag koji se valja u javnosti a Dačić je osetio da je došao PAY DAY, dan naplate i jednostavno sad vraća tu retoriku na scenu, nadajući se da je ljudima dosta nekih demokratskih fraza koje se ne ostvaruju i moram reći da ta procena nije sasvim bez osnova”, kaže Jakšić.\nNIje problem samo ili nije najveći problem u Dačiću koji je očigledno dobro procenio šta će mu doneti dodatne glasove, već u njegovim sadašnjim i budućim koalicionim partnerima. Oni gutaju sve te izjave koje poništavaju antimiloševićevu borbu s kraja 90-ih godina i najavljuju baš njega kao jedinog u ovom trenutku sigurnog budućeg partnera, znajući da je to sigurna adresa da bi nadigrali veoma jake bivše radikale, sadašnje Nikolićeve naprednjake. Narodna poslanica Vesna Pešić ide korak dalje i kaže da su u zabludi oni koji očekuju da se sadašnja vlast distancira od političkih ciljeva iz 90-ih godina.\n“Zar mislite da će ovde doći do stvarnog preokreta, da će neko sagledati tu prošlost 90-ih, da će kazati kako je bilo loše što smo osvajali Bosnu, da je bilo loše što smo napravili agresiju na Hrvatsku, da će se to shvatiti i da će se Srbija denacifikovati i da će krenuti nekim novim putem? Od toga nema ništa! Naša celokupna politika na čelu sa Borisom Tadićem se uplela u jednu interesnu politiku. To je grupacija koja ima jedan interes a to je da ostane, po svaku cenu, na vlasti i to je cilj. A ovo sa Dačićem, nema nikakve veze, pa Tadić je sa njim napravio nacionalno pomirenje još pre 4 godine”, kaže Vesna Pešić koja je nedavno napustila koaliciju Preokret oko LDP-a Čedomira Jovanovića.\n“Ja sam aprila 2000. rekao da se neću šišati dok se ne sruši vlast u Srbiji koja je toliko godina za sobom majke zavijala u crno, priređivala rekorde u ekonomskim propastima... itd. Pa je onda prošao Peti oktobar, pa su me pitali zašto se nisam ošišao, pa su došli i prošli još neki događaji i smene, pa su me opet pitali što se nisam ošišao...a ja se još uvijek nisam ošišao iz jednog jedinog razloga: još uvijek isti ljudi vladaju”, kaže bubnjar Dragoljub Đuričić.


Kupovna moć u Srbiji među najnižim u Evropi – Portal NAŠE SELO\nPosted on June 6, 2022 June 9, 2022 Author Sonja Cvetković\tComment(0)\nSnaga kupovne moći pokazuje potrošački potencijal, odnosno nivo standarda građana u jednoj zemlji i statistički se do nje dolazi podelom ukupnog bruto domaćeg proizvoda (BDP) po glavi stanovnika.\nKroz per capitu, kako se još naziva BDP po glavi stanovnika, jasno se definiše koliko prosečan stanovnik u jednoj zemlji ima novca na raspolaganju i koliki je njegov realni kvalitet života.\nAko se posmatra BDP po glavi stanovnika u Srbiji, njegov procenat iznosi svega 52 odsto, u odnosu na 100 odsto koliko iznosi prosek Evropske unije.\nKoliko je Srbija „slabašna“ na tom planu najbolje ilustruju podaci da Luksemburg beleži procenat od 277 odsto, Irska 221 odsto, Danska 133 odsto, Holandija 132 odsto, Švedska 123 odsto, Belgija 122 odsto, Austrija 121 odsto, Nemačka 119 odsto.\nOd stanovnika Srbije veću kupovnu moć imaju i građani Crne Gore, koja nije članica Evropske unije, sa procentom od 61 odsto.\nJedina zemlja EU sa kojom Srbija koliko toliko može da se meri, iako je slabije plasirana i od nje, je Bugarska sa 55 odsto, koja inače važi za najsiromašniju zemlju članicu tog bloka.\nSkoro polovina zaposlenih u Srbiji prima plate koje su manje od 50.000 dinara, što je znatno niže od zvanične prosečne plate u zemlji procenjene na oko 600 evra. Procenjuje se da u ovom trenutku u Srbiji ima oko pola miliona nezaposlenih.\nTakođe, raspon najvećih i najmanjih ličnih dohodaka u Srbiji je ogroman. Sve to utiče na to da Srbija spada u red onih u Evropi u kojima vlada najveća socijalna nejednakost.Izvor: Beta\nTagged hrana, kupovina, namirnice, novac


Xiaomi će praviti 30.000 automobila godišnje - BIGportal.ba\nEkonomska razvojna agencija Beijing E-Town je potvrdila da će Xiaomi izgraditi novu fabriku za proizvodnju električnih vozila u Pekingu, koja će moći da proizvodi do 300.000 primjeraka godišnje, prenosi B92.\nPostrojenje će se graditi u dve faze, a masovna proizvodnja električnih vozila bi trebalo da počne do 2024. godine.\nKompanija namjerava da uspostavi i svoje sjedište za električna vozila, kao i istraživački te prodajni centar u Pekingu.\nVeć postoje planovi za prodaju putem distributera.\nIpak, još je mnogo nepoznanica o Xiaomijevoj strategiji koja se odnosi na električne automobile, a među njima su prvi modeli i međunarodna ekspanzija. Uspješni tehnološki brend namjerava da investira 10 milijardi dolara u električna vozila u periodu od 10 godina.\nNovo postrojenje je znak da Xiaomi želi da postane ozbiljan proizvođač električnih vozila, ne samo kao rival kineskim kompanijama Nio i Xpeng, nego i značajnijim stranim “igračima” poput Tesle.


Predaja potpisa podrške Borisu Tadiću | Izbori u Srbiji News | Al Jazeera\nPredaja potpisa podrške Borisu Tadiću\nTadić: Imamo jasan plan kako da riješimo kosovsko pitanje (Tanjug)\nPotpise podrške kandidaturi Borisa Tadića za predsjednika Srbije u subotu predaju predstavnici Demokratske stranke, u ime koalicije “Izbor za bolji život – Boris Tadić”.\nKako je najavljeno iz Demokratske stranke, potpisi podrške građana predstavnici te stranke predat će Republičkoj izbornoj komisiji.\nPredsjednica Skupštine Srbije Slavica Đukić-Dejanović raspisala je predsjedničke izbore za 6. maj.\nPotpredsjednik Demokratske stranke Dragan Šutanovac rekao je da u Srbiji ne postoji bolji političar i bolji državnik od Borisa Tadića.\n“Njegova mudra i principijelna politika, politika pomirenja u regionu, brana je da se ne vratimo na staze gde smo bili i da punim kapacitetima krenemo napred ka evropskim integracijama”, kazao je Šutanovac u okviru predizborne kampanje.\nŠutanovac je podsjetio da je “DS pre četiri godine građanima Srbije obećala evropski put”.\n“Danas nakon četiri godine, nakon ispunjenja obećanja, nakon dobijanja statusa kandidata za članstvo u EU, tražimo od građana Srbije da nas podrže za nastavak reformi, za posao i za sigurnost”, rekao je on.\n„Tražimo to jer smo na pola puta, a verujemo da Srbija može još više, da brzo započnemo pregovore i vrlo brz pristup EU“, dodao je Šutanovac, istakavši da je optimista.\nOn je kazao da DS “dobija kritike od onih koji su devedesetih urušili sistem vrednosti Srbije”, istakavši da ova stranka ne bježi od odgovornosti i grešaka koje je činila, ali da “niko osim DS nema kapacitet, ni znanje, ni stručnost da vodi Srbiju ka evropskom putu”.\nŠutanovac je istakao da DS na listi “nema Velje Ilića, Marijana Rističevića, Bogoljuba Karića, onih koji su Srbiju uništili devedesetih godina, a sebe danas predstavljaju kao reformatore”.\nAko oni budu vodili Srbiju, “bićemo u problemu decenijama”, kazao je on.\n“Mi nemamo pravo da stanemo, imamo veliku obavezu da ne dozvolimo da sledeće godine u fotelju Zorana Ðinđića sedne bilo ko osim iz DS-a”, rekao je Šutanovac.\n“Nisam kockar, ali verujem da ćemo 6. maja pobediti”, zaključio je Šutanovac.\nTadić je izjavio u petak u Prokuplju da stranke okupljene oko liste “Izbor za bolji život” imaju jasan plan kako da riješe kosovsko pitanje i sve druge goruće društvene probleme.\nNebojša Grabež o Tadićevoj odluci\nPredsjednik Srbije Boris Tadić saopćio je u srijedu da je odlučio skratiti svoj mandat na toj funkciji i time omogućiti da 6. maja u Srbiji budu održani i predsjednički izbori. Kako je iz Beograda izvijestio reporter Al Jazeere Nebojša Grabež, Tadićeva odluka bila je očekivana. Tadićev glavni protukandidat, lider Srpske napredne stranke i bivši vođa […]\nPredsjednički izbori u Srbiji 6. maja\nPredsjednica Narodne skupštine Republike Srbije Slavica Ðukić-Dejanović raspisala je predsjedničke izbore za isti dan kada su zakazani i parlamentarni, pokrajinski i lokalni izbori.\nTadić odstupa sa predsjedničke funkcije\nPredsjednik Srbije Boris Tadić saopćio je da odstupa sa funkcije predsjednika Srbije, čime je omogućio da predsjednički izbori budu održani 6. maja, zajedno sa parlamentarnim, pokrajinskim i lokalnim izborima u Srbiji. On će svoju odluku u četvrtak proslijediti predsjednici Skupštine Srbije Slavici Đukić Dejanović, koja bi trebala da raspiše predsjedničke izbore i da preuzme […]


Nemačka drastično povećala subvencije › Made-in-Germany.rs\nNemačka je u poslednjih nekoliko godina drastično povećala državne subvencije, a novac poreskih obveznika najviše odlazi na projekte zaštite životne sredine, piše Dojče vele.\nPrema izveštaju o bespovratnoj finansijskoj pomoći nemačkog Ministarstva finansija, objavljenom krajem prošle nedelje, izdaci subvencionisanja raznih mera vlade u poslednje tri godine su se udvostručili. Volumen subvencija je sa 24,6 milijardi u 2019. porastao na 47,2 milijarde koliko je predviđeno za narednu godinu, a predlog još treba da sledeće nedelje potvrdi i savezna vlada.\nIako deo državnih subvencija odlazi na poreske olakšice, najveći porast se beleži na planu direktnih financijskih “injekcija”, a čak 22,3 milijarde eura odlazi na najvećeg potrošača subvencija, na mere zaštite klime i životne sredine. Veliki deo ovog novca namenjen je subvencionisanju elektro-mobilnosti, odnosno za direktne subvencije pri kupovini električnih automobila i gradnju infrastrukture za punjenje baterija, a obilato se subvencioniše i zamena vozila gradskog prevoza.\nIpak, najveći deo subvencija odlazi na prilagođavanja zgrada modernim ekološkim standardima. Za mere poput zamene grejanja ili bolju izolaciju država će samo u sledećoj godini izdvojiti 2,7 milijardi eura. Velike stavke u politici subvencionisanja predstavljaju i stanogradnja, mobilnost i digitalizacija. U dogradnju brze internet-mreže Nemačka će uložiti 876,4 miliona eura, što predstavlja znatan skok u odnosu na 2019. kada je izdvojeno 265 miliona, pa se može zaključiti da su kritike iz redova privrede na račun zaostajanja Nemačka u procesu digitalizacije, očigledno naišle na razumevanje vlasti.\nIzvještajem o subvencijama nemačka vlada nastavlja sa praksom preciznog informisanja parlamenta (Bundestag), kao i Veća nemačkih pokrajina (Bundesrat), o raspodeli i visini bespovratnih finansijskih sredstava koje dodeljuje kao podsticaje u različitim oblastima.


Dinar sutra nastavlja rast, kurs 119,33 - Naslovi.net vesti\nDinar sutra nastavlja rast, kurs 119,33\nDinar će sutra ojačati prema evru za 0,1 odsto u odnosu na petak i zvanični srednji kurs iznosiće 119,3322 dinara za evro, objavila je Narodna banka Srbije.\nDinar će prema evru biti slabiji za 0,3 odsto nego pre mesec dana, a na godišnjem nivou će biti jači za 3,2 procenta. Od početka godine, dinar je prema evru ojačao za 3,5 posto. Indikativni kurs dinara prema dolaru je ojačao u... »\nEvro u ponedeljak 119,33 dinara\nRadio 021 petak, 13. oktobar 2017.\nDinar će u ponedeljak, 16. oktobra, ojačati prema evru za 0,1 odsto u odnosu na danas i zvanični srednji devizni kurs biće 119,33 dinara za evro, saopštila je Narodna banka Srbije.\nEvro danas košta 119,40 dinara. Dinar će prema evru u ponedeljak biti jači za 3,2 odsto nego pre godinu dana, slabiji za 0,3 odsto nego pre mesec dana, a 3,5 odsto jači nego na početku ove godine. Ove godine dinar je bio... »\nDinar će u ponedeljak, 16. oktobra, ojačati prema evru za 0,1 odsto u odnosu na danas i zvanični srednji devizni kurs biće 119,3322 dinara za evro, saopštila je Narodna banka Srbije.\nEvro danas košta 119,4005 dinara. Dinar će prema evru u ponedeljak biti jači za 3,2 odsto nego pre godinu dana, slabiji za 0,3 odsto nego pre mesec dana, a 3,5 odsto jači nego na početku ove godine. Ove godine dinar je bio... »\nBeta petak, 13. oktobar 2017.\nDinar će u ponedeljak, 16. oktobra, ojačati prema evru za 0,1 odsto u odnosu na danas i zvanični srednji devizni kurs biće 119,3322 dinara za evro, saopštila je Narodna banka Srbije. Evro danas košta 119,4005 dinara. Dinar će prema evru u ponedeljak biti jači za 3,2 odsto nego pre godinu dana,... »\nKurs evra danas 119,40 dinara\nDinar je danas ojačao prema evru za 0,1 odsto i zvanični srednji devizni kurs je 119,4005 dinara za evro, objavila je Narodna banka Srbije.Evro je juče koštao 119,4845 dinara.\nDinar je prema evru jači za 3,2 odsto nego pre godinu dana, slabiji za 0,1 odsto nego pre mesec dana, a 3,4 odsto je jači nego na početku ove godine. Ove godine dinar je bio najslabiji 3. februara, kada je evro koštao 124,0147... »\nEvro danas 119,40 dinara\nKamatica petak, 13. oktobar 2017.\nDinar je danas ojačao prema evru za 0,1 odsto u odnosu na današnju vrednost i zvanični srednji kurs iznosi 119,4005 dinara za evro, objavila je Narodna banka Srbije.\nDinar je prema evru biti slabiji za 0,1 odsto nego pre mesec dana, a na godišnjem nivou će biti jači za 3,2 procenta. Od početka godine, dinar je prema evru ojačao za 3,4 posto.Indikativni kurs dinara prema dolaru je danas... »\nOjačala domaća valuta: Evro danas 119,40\nDinar je danas ojačao prema evru za 0,1 odsto i zvanični srednji devizni kurs je 119,4005 dinara za evro, objavila je Narodna banka Srbije.Evro je juče koštao 119,4845 dinara. Dinar je prema evru jači za 3,2 odsto nego pre godinu dana, slabiji za 0,1 odsto nego pre mesec dana, a 3,4 odsto ; je jači... »\nDinar je ojačao prema evru za 0,1 odsto u odnosu na prethodni dan i zvanični srednji kurs iznosi 119,4005 dinara za evro, objavila je Narodna banka Srbije.\nDinar je prema evru slabiji za 0,1 odsto nego pre mesec dana, a na godišnjem nivou je jači za 3,2 procenta. Od početka godine, dinar je prema evru ojačao za 3,4 posto. Indikativni kurs dinara prema dolaru je oslabio za 0,3 posto... »\nBEOGRAD - Dinar će danas ojačati prema evru za 0,1 odsto u odnosu na jučerašnju vrednost i zvanični srednji kurs iznosiće 119,4005 dinara za evro, objavila je Narodna banka Srbije.\nDinar će prema evru biti slabiji za 0,1 odsto nego pre mesec dana, a na godišnjem nivou će biti jači za 3,2 procenta. Od početka godine, dinar je prema evru ojačao za 3,4 posto. Indikativni kurs dinara prema dolaru je juče... »\nSkupština nastavlja o zakonu o presađivanju organa\nVremeplov: Umro Stefan Lazarević


ACB - Odlični Raško Katić i Bertans, Real "uzeo meru" Valensiji - Sportske.net\nACB - Odlični Raško Katić i Bertans, Real "uzeo meru" Valensiji\nKompletirano je 5. kolo najjače lige u Evropi. Kao i obično akcenat stavljamo na učinak naših košarkaša i na rezultate protivnika srpskih klubova u Evrotakmičnjeima.\nFoto: basketzaragoza.net/Esther Casas\nPoraz u Komabank Areni od Zvezde ostavio je posledice na košarkaše Valensije koji su danas na gostovanju "Kraljevskom klubu" u Madridu pretrpeli katasrtofu.\nReal je dobio rezultatom 90:71, Burusis je bio najefikasniji kod pobednika sa 15 poena, a Serhio Rodrigez veoma raspoložen za igru. "Ćaćo" je imao 10 asistencija, od kojih su neke bile zaista spektakularne. Svi igrači u pobedničkom sastavu su se upisali u strelce osim Kampaca.\nBojan Dubljević sa 20 i Rafa Martinez sa 16 ubečenih poena nisu mogli sami da se nose sa Lasovom kaznenom ekspedicojom, koja ima maksimalan skor u dosadašnejm toku prvenstva.\nBivši kapiten Partizana Vlada Lučić imao je skroman učinak od 4 poena, 3 asistecije i 2 skoka.\nDavis Bertans je ponovo bio najbolji u ekipi Laboral Kuće koja je sa ubedljivih 87:67 dobila Manresu u Vitoriji. Letonac je imao 19 poena, pogodio 5 trojki, a tom dodao i 10 skokva za ukupn indeks 28. Jedini efikasniji od nejga bio je iskusni slovenački plej Saša Vujačić sa 21 poenom.\nSrpski centar Raško Katić je sa 15 ubačenih poena bio jedan od najzaslužnijih za sigurnu pobedu Saragose nad Mursijom na svom parketu (82:63).\nUnikaha je jedina uz Real sa maskimalnim učinkom posle prvih pet kola, danas je u Malagi savladana Gipuzkoa Basket sa 74:59, Stefan Marković je sudelovao u pobedi sa 6 poena, 3 skoka i jednom asistencijom.\nStafana Birčevića nije bilo u timu Estudijantesa, koji je pred svojim navijačima dobio Fuenlabradu sa 86:79, dok je Danilo Anđušič ubacio 7 poena u trijumfu Bilbaa kod kuće nad Seviljom (89:61).\nBarselona je poražena u Blaugrani u katalonskom derbiju od Huventuda 82:83, meč je rešio jedna posed, odluka je pala sa zvukom sirene.


Novopazarski ribnjak "Vojin Popović" ponovo u funkciji\nNaslovnica Sjeverni Sandžak Novi Pazar Novopazarski ribnjak “Vojin Popović” ponovo u funkciji\nNovopazarski ribnjak “Vojin Popović” ponovo u funkciji\niko 13. Marta 2017. At 09:37\nLijep primer otimačine narodne imovine . Ali ono što je bitno istaći je pitanje na koje glasači treba da ne meni već da sebi postave i odgovore, a koje glasi :\nAko se prodaje narodna imovina od koje se živi naprimer ribnjak, i narodne fabrike koje takoreć proizvode sve. od igle do lokomotive a prodaju se kao nepotrebne IMA LI SMISLA DA SE IZGRAĐUJU NOVE.\nI zar ta izgradnja novih nije bacanje narodu prašine u oči da nebi video da mu je njegova imovina pokradena i prodata od strane poverenika t.j. političara kojima je poverena da je uvečaju a ne da prodaju. Sve dok narod ovo ne shvati biće ovakvo stanje koje ide sve nagore, ka pogoršanju.\nKada analiziramo zašto je vučić izabran doći ćemo do toga da je on i njegova partija na izborima dobila jer je istakao parolu svom snagom za radna mesta. (Odnosno borimo se za fabrike)\nNarod se ponadao da če se vratiti ranije stanje i da će se fabrike vratiti narodu i svi naći zapošljenje u njima, ali do toga nije došlo i narod je danas nezadovoljan, ali nezna kako da iziđe iz ovog stanja.\nNarod danas čeka vođu koji će vratiti ranije stanje gde će vladati samoupravljanje i gde će biti posla za sve, te bi time i bila ostvarena parola svom snagom za radna mesta. A fabrike bi prešle u narodne ruke. Ovako idemo putem narodne propasti jer tamo gde svi nerade dolazi do krize -nemanja. A tamo gde svi rade dolazi do izobilja i usled prezasićenosti tržišta do pada cena i boljeg i udobnijeg života.\nOvako mi ćekamo da narod isturi takvog lidera i sve dok ga ne isturi narod plaća ceh i gubi , i zaostaje.\nbosnjo A 11. Marta 2017. At 15:29\nPodrzavamo sve sto je dobro za nas u Sandzaku,nasa pomoc je ovom projektu,kupujmo domace ako zelimo dobro biti ovom nasem Sandzaku. Neka je sa Hairom ovaj projekt,i apelujemo na sve one koji mogu da ulazu u Sandzak privredu,tako cemo dokazati da volimo Sandzak i ljude koji zive u njemu.\nDeutschland 11. Marta 2017. At 08:52\nOva vest me jako obradovala, prvo zbog novih radnih mesta u sandzaku a drugo jer sam kao dečak prolazeći iz auto uvek voleo da posmatram ribe u bazenima…\nHvala na lijepim vestima…


Mihajlović: Neki direktori su umislili da su bogovi - Izazov\nNovi magazin 22. novembra 2020. 10:36\n„Na Vladi je da donese odluku o izboru direktora. Da li će nekom direktoru da se svidi moj predlog mene zaista ne zanima, ja ne odgovaram direktorima preduzeća, već građanima Srbije i predsedniku“, rekla je Mihajlović za današnji „Kurir“.\n„To nema veze niti s ličnim odnosima, partijskim, ili čak s odnosima s Rusijom, kako su to hteli lažno da prikažu. Neki direktori su izgleda umislili da su nekakvi carevi i bogovi, a ne ljudi koji treba da sprovode politiku Vlade i da rade za građane ove zemlje. Nisu potrebni Srbiji, ponavljam, direktori kupljeni platama i apanažama“, rekla je Mihajlović.\nNavela je da su u tom Bajatovićevom timu direktor „Transportgasa“ Stevan Dukić, Bajatovićeva zamenica Blaženka Mandić, izvršni direktori Jovica Budimir i Milan Đukić.\n„Svaki evro koji su uzeli, a nisu ga zaradili u povezanim preduzećima, jeste šteta koju ti direktori čine svakom građaninu ove zemlje, od kafe-kuvarice, koja prima 20.000 dinara mesečno, do inženjera i profesora univerziteta. Ja to neću ni da gledam, ni da dozvolim, boriću se“, rekla je Mihajlović.


Potpisan sporazum o saradnji nacionalnih parkova Srbije i Italije | Energetski portal Srbije\nPrvog dana zvanične posete ministra životne sredine, kopna i mora Republike Italije Serđa Koste, kome je domaćin ministar zaštite životne sredine u Vladi Republike Srbije Goran Trivan, potpisan je sporazum o saradnji između Nacionalnih parkova „Đerdap“ i „Sila“. Potpisivanju sporazuma o saradnji nacionalnih parkova Srbije i Italije prisustvovali su ministri Trivan i Serđo Kosta, koji su danas obišli i Nacionalni park „Fruška gora“.\nPrilikom obilaska NP „Fruška Gora“ i prirodnjačke postave u Informativnom centru, delegacija Italije je upoznata sa zaštitom i očuvanjem biogeografskih obeležja tog područja, ekosistema i raznovrsnosti biljnih i životinjskih vrsta koji ovaj Nacionalni park čine svojevrsnim muzejom prirode, a koji predstavlja značajan deo geološke naučno-istorijske i kulturne baštine Evrope i sveta.\nDrugog dana posete, 29. oktobra, ministri Srbije i Italije Goran Trivan i Serđo Kosta održaće bilateralne razgovore o unapređenju saradnje u oblasti zaštite životne sredine. Tom prilikom ministri će potpisati Memorandum o razumevanju i saradnji u oblasti klimatskih promena, ranjivosti, proceni rizika, prilagođavanja na izmenjene klimatske uslove i ublažavanje negativnih efekata klimatskih promena, nakon čega će se obratiti medijima.


Čović i Dodik: Hitno formirati vlast na nivou BiH | Dnevnik.ba\nVođe SNSD-a i HDZ-a BiH Milorad Dodik i Dragan Čović poručili su danas nakon sastanka u Mostaru da je potrebno hitno formirati vlast na nivou BiH.\n"Mi smo spremni da formaliziramo svaku inicijativu, da formiramo komisiju u parlamentu u vezi s izborom predsjedavajućeg Savjeta ministara, da Predsjedništvo predloži, ali to nije moguće samo s nama dvojicom, već je potrebna i bošnjačka strana", rekao je Dodik novinarima nakon sastanka.\n"U Europskoj komisiji rekli su da će nam dati mišljenje o statusu BiH kao kandidata ako se vlast formira do kraja svibnja. Vidimo da od toga nema ništa, gubimo vrijeme, ovo je na štetu svih", istaknuo je Dodik.\n"To je potrebno završiti u narednih 15 do 20 dana, bez daljih uvjetovanja. Ako ide, ide, ako ne ide, onda imamo ozbiljan problem sa funkcioniranjem svih nivoa vlasti u BiH", rekao je Čović novinarima, prenosi Srna.\nMUP HNŽ o napadu na srpsku folk pjevačicu Berović: Provodi se intenzivna istraga


A. J. 20. jula 2019. 22:42\nSve će zavisti od toga šta će se dešavati u Haškom tribunalu, smatra Radun i dodaje da, ukoliko bi se Haradinaj brzo vratio — vratio bi se kao pobednik.\nMeđutim, Radun misli da se u ovom slučaju Haradinaj neće vratiti na Kosovo kao „nacionalni heroj“, kao što je to bio slučaj kada je svojevremeno bio pušten iz pritvora u Francuskoj.\n„S druge strane, na političkoj sceni na Kosovu svi će ovu stvar razumeti kao poruku, i to ne samo Haradinaju, već i drugima koji su bili glavešine (takozvane) OVK i koji su bili umešani u zločine, pa će, na neki način, Albanci sada spustiti loptu. Možda i ne odmah, već posle izbora i formiranja (takozvane) vlade“, kaže naš sagovornik.\nStara garda takozvane OVK na izlaznim vratima\nIpak, prvo bi trebalo videti da li će se ići na izbore ili će Tači formirati novu (takozvanu) vladu. Ako bi se išlo na izbore, onda će trebati više vremena da se formira nova (takozvana) vlada.\nRadun smatra da postoji i namera Zapada da „promeni igrače na Kosovu“, i to ne samo Haradinaja, već i neke druge iz „stare garde (takozvane) OVK“. To je bila namera i prethodne administracije SAD, ali dolaskom na vlast Trampa, koji je imao neke druge prioritete, ta promena je odložena na neko vreme.\n„Još jedna stvar je doprinela da oni ostanu i dalje u igri kao ključni igrači, a to je — što se nisu pozicionirali neki novi. Na neki način — Tači, Haradinaj i još neki, uspeli su da eliminišu konkurenciju i da oslabe potencijalne rivale. Tako da postoji namera u Vašingtonu da se neke stvari promene među predstavnicima privremenih institucija Prištine, ali je pitanje u kojoj meri će to biti realizovano. Mislim da će to, ipak, ići postepeno“, smatra Radun.\nU ovom momentu — Tači preuzima „komandnu palicu“ u privremenim institucijama Prištine, i tek se u narednom periodu može očekivati da se pojave neki drugi akteri na političkoj sceni takozvane države Kosovo.\nPoruka koju su svi razumeli\nNa pitanje da li će odlazak Haradinaja u Hag i eventualni izbori u privremenim institucijama Prištine staviti tačku na dijalog zvaničnog Beograda i predstavnika kosmetskih albanaca, Radun odgovara — da je „tačka već bila stavljena na dijalog“.\n„Haradinaj je imao prilično tvrd stav i agresivno je nametao svoju politiku konfrontacije sa Srbijom, uz ignorisanje nekih velikih evropskih igrača, poput Francuske i Nemačke, što ga je zapravo i koštalo svega ovoga što se dešava“, kaže Radun.\nOn smatra da će njegov odlazak, generalno, omekšati stav, ali posle izbora i formiranja (takozvane) vlade, i svi akteri na Kosovu su ovo razumeli.\n„Ko god bude pokušavao da blokira pregovore — proći će kao Haradinaj, od tih iz (takozvane) OVK priče; ili će na neki drugi način biti eliminisan iz političkog života (takozvane države Kosovo)“, zaključio je Radun.\nHaški trbunalKosovoRamuš Haradinaj


Asad zahvalan Putinu na pokretanju vazdušnih udara (video) – Zvornik Danas\nNaslovna/VIJESTI/Svijet/Asad zahvalan Putinu na pokretanju vazdušnih udara (video)\nSirijski predsjednik Bašar al Asad zahvalio se ruskom predsjedniku Vladimiru Putinu tokom iznenadne posjete Moskvi na pokretanju vazdušnih udara protiv islamističkih militanata u Siriji.\nKremlj je objavio detalje posjete dan poslije sastanka dvojice predsjednika. Portparol Dmitrij Peksov rekao je novinarima da je Asad doputovao u Moskvu sinoć, ali nije precizirao da li se sirijski lider još nalazi u Rusiji.\nVjeruje se da je ovo bilo Asadovo prvo putovanje u inostranstvo od početka krize u Siriji 2011. godine. Posjeta Moskvi uslijedila je tri sedmice nakon što je Rusija 30. septembra pokrenula vazdušne udare na islamističke militante u Siriji.\n„Prije svega, želim da se zahvalim čitavom rukovodstvu Ruske Federacije na pomoći koju pruža Siriji“, rekao je Asad Putinu, navodi se u transkriptu koji je objavio Kremlj.\nAsad je rekao da bi „terorizam progutao mnogo veće područje i proširio se na znatno veću oblast“ da nije bilo ruske akcije i odluka ruskog rukovodstva.\nPutin je pohvalio sirijski narod zbog toga što se suprotstavio militantima „skoro potpuno sam“ i dodao da je sirijska armija ostvarila značajne uspjehe u nedavnim bitkama.\n„Spremni smo da uradimo ono što možemo, ne samo u formi vojne akcije protiv terorizma u Siriji, nego i u političkom procesu“, rekao je Putin, a prenosi „Sputnjik“.\nRuski predsjednik dodao je da je Rusija zabrinuta zbog toga što se najmanje 4.000 ljudi iz bivšeg Sovjetskog Saveza bore na strani terorističkih grupa u Siriji.\n„Sirijski narod se praktično sam usprotivio i borio protiv međunarodnog terorizma u prethodnih nekoliko godina. Pretrpio je teške gubitke, ali nedavno je ostvario i ozbiljne, pozitivne rezultate u ovoj borbi“, rekao je Putin.\nRazgovori su vođeni u ograničenom i proširenom formatu, a među temama su bili i bilateralni odnosi i planovi o ekonomskoj obnovi.\nPeskov je rekao da su u razgovorima učestvovali članovi višeg ruskog rukovodstva i da je diskusija bila duga, a tema pregovora „potpuno jasna“.\n[mom_video type=“youtube“ id=“NeXGpb7i8Bs“]\nbasar al asad moskva sastanak vladimir putin\nTolimir preminuo od posljedica srčanog udara


Šta se krije iza želje Zapada da preotme Pekingu olimpijske igre - Izazov\nŠta se krije iza želje Zapada da preotme Pekingu olimpijske igre\nKada su u pitanju olimpijske igre, sasvim prirodno, od početka pandemije novog koronavirusa najviše mastila se troši na letnje takmičenje u Tokiju, i zbog toga što je ono već jednom odloženo i što se konstantno, u većoj ili manjoj meri, nalazi u latentnoj opasnosti od kovida.\nMeđutim, u zapadnim medijima od kraja januara počela je i problematizacija Zimskih olimpijskih igara u Pekingu, koje bi trebalo da se održe od 4. do 20. februara iduće godine i ugoste oko 3.000 sportista.\nJedan razlog za to je pandemija, odnosno, to što kašnjenje vakcinisanja u mnogim zemljama sveta ugrožava pripreme učesnika, pa i to što pojedini zapadni mediji spekulišu sa nerealnom teorijom da bi igre u Tokiju mogle da budu ponovo odložene za godinu dana, što bi onda, eventualno, prouzrokovalo i pomeranje takmičenja u Pekingu.\nDrugi i, s obzirom da će epidemijska situacija zahvaljujući sve dinamičnijom vakcinisanju ipak verovatno biti znatno povoljnija 2022. nego sada, opasniji razlog je sve glasniji politički pritisak na Narodnu Republiku Kinu.\nReč je o tezi da Pekingu treba oduzeti zimsku olimpijadu zakazanu za narednu godinu zbog odnosa prema Ujgurima u provinciji Šinđijang, posebno u radnim centrima za tehničko obrazovanje, koje Zapadni mediji nazivaju "centrima za ideološku reedukaciju".\nTu tezu američki i drugi anglosaksonski mediji orkestrirano razrađuju od kada je, dan pred smenu vlasti u Vašingtonu, odlazeći državni sekretar Majk Pompeo ustvrdo da smo danas "svedoci pokušaja sistematskog uništavanja Ujgura od strane kineske partijske države".\nKanada željna da zameni Kinu kao domaćin olimpijskih igara 2020?\nKanadski javni servis "Si-Bi-Si" i drugi zapadni mediji izveštavaju da je Erin O’Tul, vođa Konzervativne partije Kanade, najveće opozicione stranke u toj zemlji, izneo inicijativu da olimpijske igre budu oduzete Kini zbog sumnje da vlasti u Pekingu vrše "genocid" u provinciji Šinđijang nad Ujgurima i drugim nacionalnim manjinama.\nI lider (opozicione) kanadske Partije zelenih Anami Pol je prošle nedelje pozvala vladu u Otavi da podrži premeštanje olimpijade iz Kine "zbog genocidne kampanje nad ujgurskim muslimanima", i rekla da bi njena zemlja trebala da se ponudi da ih održi, eventualno zajedno sa SAD, jer te dve države "imaju potrebnu infrastrukturu i iskustvo".\nPrethodno je, početkom ovog meseca, nekoliko senatora iz Republikanske partije u američkom parlamentu predložilo rezoluciju za premeštanje olimpijskih igara iz Kine – ideja koju je u svojem otvorenom pismu kasnije podržalo i 13 kanadskih parlamentaraca.\nNa konferenciji za štampu u utorak po kanadskom vremenu premijer Džastin Trudo je, reagujući na pomenute izjave opozicije, rekao da njegova vlada zna "da Međunarodni olimpijski komitet, Kanadski olimpijski i Kanadski paralimpijski komitet, kao i drugi, vrlo pažljivo prate problem". On je, međutim, dodao da "iako je nesumnjivo da je bilo velikih kršenja ljudskih prava" u Šinđijangu, reč "genocid" treba koristiti vrlo oprezno.\nMalo starijim građanima još uvek je u sećanju bojkot olimpijade u Moskvi 1980. godine od strane zapadnog bloka zbog intervencije Sovjetskog Saveza u Avganistanu na poziv tamošnje vlade.\nKada je u pitanju novija istorija, "miniranje" zimskih olimpijskih igara u Sočiju 2014. bučnom i koncentrisanom medijskom kampanjom o tome kako je sve u tom ruskom gradu napravljeno loše i smešno, i prevrat u Ukrajini, koji je izveden uporedo sa njihovim održavanjem u trenutku kada se verovalo da će ruski vrh njima biti zauzet, prvo je poglavlje u olimpijskim sukobima SAD i njenih saveznika protiv svojih vojnopolitičkih takmaca.\nSada, izgleda, počinje drugo poglavlje u novijoj borbi Zapada za diskreditaciju olimpijada u državama geopolitičkih protivnika. Otud pojedini zapadni mediji, prateći retoriku Svetskog ujgurskog kongresa, igre u Pekingu već nazivaju "genocidnim".\nUkazivanje na problem poštovanja ljudskih prava moguće je vršiti kroz edukaciju, održavanje građanskih i naučnih konferencija i pisanje knjiga i novinskih tekstova, kao i kroz diplomatske pritiske i sankcije protiv političara koji se smatraju odgovornim. Ono nikako ne podrazumeva, niti bi trebalo da podrazumeva kažnjavanje običnih građanja kroz ekonomske ili sportske sankcije, jer kada uzme tu formu, postaje najobičnije maltretiranje nevinih.\nPeking je izabran za mesto održavanja sledećih olimpijskih igara i već je utrošio dosta novca i truda za njihovo organizovanje. Reč je o ugovoru, čije kršenje može samo doprineti rastu nepoverenja i animoziteta prema zapadnim državama i međunarodnim organizacijama u kojima one vedre i oblače, i možda čak dovesti do sportskog deljenja planete. Jer, ako se SAD i njeni vojnopolitički saveznici drznu da oduzmu Kini olimpijadu, ne bi bilo čudno ako bi u budućnosti umesto jednih, univerzalnih igara svaki geopolitički blok imao neku svoju olimpijadu.\nPopularnost skijanja i drugih zimskih sportova u najmnogoljudnijoj zemlji sveta, u susret igrama u Pekingu, poslednjih godinu-dve je skočila višestruko, što je od nesumnjive važnosti za te sportove u pogledu regrutacije novih generacija i privlačenja sponzora, te time i poboljšanja uslova takmičenja. Eventualno preotimanje igara od Pekinga usporilo bi dalji razvoj tih sportova, tradicionalno popularnih u Evropi i Severnoj Americi ali prilično zapostavljenih u mnogoljudnoj Aziji (osim u Japanu i Južnoj Koreji).\nMotivacija za prebacivanje političkih, ekonomskih i vojnih nesuglasica i suprotstavljanja u ravan sporta je jasna, pogotovo kada su u pitanju olimpijske igre, jer one istovremeno mogu da budu i veliki izvor finansijskih prihoda, te puno znače za prestiž države koja ih organizuje.\nI u tome je, verovatno, pravi cilj kampanje sa Zapada – više od samog preuzimanja olimpijade od Pekinga, koje bi bilo nečuveno, cilj je da se umanji broj stranih posetilaca i međunarodna medijska pažnja, te samim tim i interesovanje krupnih sponzora kao što su "Koka-Kola", "Samsung" i "Tojota".\nPariz i Los Anđeles su jedini kandidati za održavanje naredne dve letnje olimpijade. Šta bi se dogodilo kada bi Peking poveo sopstvenu međunarodnu akciju za blokiranje održavanja igara u SAD 2028. zbog ozbiljnih kršenja ljudskih prava u toj zemlji?\nOna se, na primer, ogledaju u čestim neopravdanim pogubljenjima Afromerikanaca od strane policije, učestalim rasističkim napadima na Azijate od početka epidemije koronavirusa, te višedecenijskom delimičnom uskraćivanju prava na glasanje određenim slojevima stanovništva (uglavnom Afroamerikancima i Latinoamerikancima) u pojedinim državama, koje se vrši kroz izostavljanje iz glasačkih spiskova ili postavljanje naizgled neutralnih uslova za glasanje, kao što su pismenost ili plaćanje poreza, koji zapravo najviše pogađaju te grupe.


F8 U BEOGRADU ĆE BITI ZA UŽIVANJE: Slobodan Soro očekuje spektakl\n17.05.2022. • 12:46\nZavršni turnir vatrepolo Lige šampiona se održava od 2. do 4. juna\nPripreme za organizaciju F8 Lige šampiona, koji se od 2. do 4. juna drugu godinu uzastopno igra u Beogradu, uveliko su u toku, a sportski direktor Novog Beograda Slobodan Soro ističe da nema sumnje da će organizacija biti na vrhunskom nivou.\nOdređeni su i termini svih utakmica - finalni turnir otvoriće duel Breše i Hanovera od 14.30, a od 16.30 snage će domeriti Pro Reko i Barseloneta. Novobeograđani od 18.30 sati igraju protiv Marseja, dok se dva sata kasnije sastaju Ferencvaroš i Jug.\nBazen "11. april“ biće u potpuno novom ruhu. Za potrebe završnog turnira biće montirane montažne tribine, pa će kapacitet biti 1.511 mesta.\n"Cela sezona Lige šampiona bila je veoma zanimljiva. Neke ekipe su bolje počele elitno takmičenje, a kasnije lošije završile, dok su neki timovi odigrali u suprotnom ritmu. Vrlo bitan momenat za nastup svih ekipa na Fajnal-ejtu biće završnica nacionalnih prvenstava i kako ce se to rezultatski završiti. Upravo to može da odredi u kakvoj atmosferi i i sa koliko motiva će dočekati početak najvažnijeg turnira u sezoni".\nNekadašnji srpski reprezentativac veruje da će završni turnir ovogodišnje Lige šampuona biti istinsko uživanje za sve ljubitelje vaterpola.\n"Velika je privilegija što smo domaćini F8 Lige šampiona, jer je pred nama izuzetno kvalitetan turnir, pa će svi ljubitelji vaterpola u Srbiji moci da uživaju. Mislim da je ovo osam najkvalitetnijih ekipa u Evropi trenutno, svi parovi četvrtfinala obećavaju vrhunski vaterpolo i mnogo uzbuđenja, a svaka ekipa će tražiti svoju šansu", istakao je Soro.


Istraživanje: Spavanje s ljubimcima poboljšava san | Pet Magazin\nHome Pas Istraživanje: Spavanje s ljubimcima poboljšava san\nIstraživanje: Spavanje s ljubimcima poboljšava san\nĐurađ NikodijevićSep 17, 2016Pas, Zanimljivosti0\nNovo istraživanje pokazuje da ćete, ako delite krevet s ljubimcem, verovatno bolje spavati. Studija koja je to pokazala sprovedena je na 150 pacijenata u Kliničkom centru za medicinu sna Majo u Skotsdejlu.\nIstraživači su utvrdili da nešto više od polovine vlasnika dozvoljava svojim ljubimcima da spavaju u njihovom krevetu. Petina njih kaže da ih ljubimci tokom noći bude jer skuckaju, šetaju po krevetu ili hrču.\nMeđutim, 41 odsto ispitanika kaže da im ljubimci ne ometaju san, dok neki trvde da im čak pomažu da zaspe. Posebno su ljudi koji nisu u vezi ili braku isticali da im ljubimci pružaju društvo, relaksaciju i sigurnost.\nJedna šezdesetčetvorogodišnja žena koja živi sama rekla je da se oseća sigurnije kad joj njen pas leži kraj nogu. Druga žena je rekla da su njena dva mala psa odlični „grejači kreveta”.\nZnačaj ovih iskustava, iako ne možemo sasvim da ih razumemo, ne smemo da odbacimo jer je san povezan sa stanjem fizičke i mentalne opuštenosti – kažu autori studije.\nTAGspavanje s ljubimcem\nPrethodni članakNauka: Psi mogu da „nanjuše“ trudnoću Sledeći članakPredstavljamo: Neodoljivi jorkširski terijer


ITALIJA U STRAHU OD KORONE: Broj zaraženih za 24 sata premašio 10.000 dnevno! Vlada zaseda, očekuju se nove restriktivne mere\n17.10.2020. 10:31h 17.10.2020. 10:32h\nItalijanska vlada danas i sutra vanredno će zasedati, a već u ponedeljak se očekuju nove restrikcije kako bi se ograničilo širenje koronavirusa, pišu italijanski mediji.\nPred činjenicom da se broj novozaraženih eksponencijano širi, u poslednja 24 sata premašio 10 hiljada dnevno, vlada razmatra dalje pooštravanje zaštitinih mera, ni sedam dana nakon poslednje promene.\nNakon protesta majki predsednik južne italijanske regije Kampanja Vičenco de Luka modifikovao je svoju odluku o zatvranju škola i vrtića zbog širenja covida-1.\nU regiji ostaju otvorena dečija obdaništa, ali za sada učenici i studenti nastavljaju da prate nastavu onlajn, jer je u pojedinim školama između 100 i 200 nastavnika i učenika zaraženo.\n"Loša odluka zatvoriti škole", kaže ministarka obrazovanja Lučia Azolina koja tvrdi da đaci i studenti "umesto u školama, sada điraju po šoping centrima".\nOčekuje se da ce vlada razmotriti odluku da se rad od kuće, onlajn, primeni gde god je to moguće, promenu radnog vremena, sa različitim početkom, kako bi se u velikim gradovima rasteritio gradski prvoz, zatvaranje barova i restorana ranije i zabranu točenja alkohola napolju.\nOva poslednja mera je usmerena na smanjenje učesnika "movide", okupljanja mladih koje nije ni smanjeno ni prestalo uprkos podacima da je, zbog nepoštovanja mera zaštite, upravo tu najveća cirkulacija virusa.\nPrema mišljenju savetnika ministra za zdravstvo, univerzitetskog profesiora iz Rima Valtera Ričardija "gužve u javnom prevozu onemogućavaju kontrolu širenja zaraze i traganje za osobama sa kojima je zaraženi bio u kontaktu" i zatto aplejuje na vladu i radne orgaizacije da što pre organizuju klizni, to jest početak radnog vremena u različito vreme.\nPredsednik Udurženja lekarskih komora doktor Filipo Aneli je uputio apel vladi da "što pre donese nove restriktivne mere jer se odelenja intenzivne nege u bolnicama širom Italije pune velikom brzinom novih obolelih od covida-19. Takođe apelovao je na građane da se pridrzavaju mera ograničenja, jer je situacija teška i ozbiljna", tvrdi doktor Aneli.\nSpecijalni komesar vlade za nadgledanje bolničkih službi i odeljenja Domeniko Arkuri zatražio je od regija da aktiviraju novih 1600 mesta u odeljenjima intenzivne nege za koje je vlada već ranije obezbedila neophodnu opremu.\nkoronaviruskorona viruspandemijaepidemijaobolelizaraženirestriktivne merekovid-19covid-19koronaItalija


Šta je EK rekla o korupciji - Nemanja Nenadić - Peščanik\nOzbiljna i manje ozbiljna zabrinutost\nDok se čitaju poruke iz ovogodišnjeg izveštaja Evropske komisije za Srbiju, manje nego ikada ranije se zna koliko će za njih mariti domaći vlastodršci i šta će Brisel moći i želeti da upotrebi od „štapova i šargarepa“ da bi se stvari promenile u narednih godinu dana. Kada je reč o vlastima u Srbiji, pored tradicionalnog balansiranja između EU i saveznika sa bližeg i daljeg Istoka, uticaj EU trenutno umanjuje mogućnost da se obezbedi podrška iz Vašingtona. S druge strane, Evropska unija muči muku sa sopstvenim članicama i teže nalazi jedinstven glas za sređivanje prilika u zemljama kandidatima. Uz sve te ograde, EU je nesumnjivo spoljni činilac koji ima najviše mogućnosti da utiče na promene sistema u Srbiji i vredi sagledati koliko je tu mogućnost iskoristila u ovogodišnjem izveštaju.\nIzveštaj ponovo daje veliki značaj korupciji kao problemu za napredak Srbije na evropskom putu, i potvrđuje da državni organi nisu primenili brojne zakone i planove za borbu protiv korupcije. Pored toga što se reč „korupcija“ ove godine pominje na čak 77 mesta, o značaju koji je dat ovom problemu svedoči i činjenica da se o njemu govori u vezi sa svim ključnim uslovima EU integracija – u okviru političkih kriterijuma, vladavine prava, ekonomskog razvoja i javne uprave.\nOpšta ocena je ostala na nivou one od prethodne godine (Overall, corruption remains an issue of concern). Ta „zabrinutost“ je u diplomatskom rečniku podignuta na viši nivo (serious concern) po četiri pitanja u ovogodišnjem izveštaju, od kojih su sva direktno povezana sa korupcijom: 1) odsustvo transparentnosti i nadmetanja kod postavljanja službenika na najviše položaje u državnoj upravi; 2) politički uticaj na pravosuđe; 3) pretnje i nasilje prema novinarima; 4) nedavno usvojen zakon koji propisuje posebne procedure za projekte „linijske infrastrukture“ umesto standardnog postupka javnih nabavki. Inače, EU smatra da je stanje u oblasti korupcije uopšteno gledano gore nego kod nas u BiH, Crnoj Gori i na Kosovu.\nU izveštajima EK se uvek može naći nešto što je pogodno za zloupotrebu radi stvaranja iskrivljene slike kod 99,99% građana koji neće čitati ceo izveštaj, ni na engleskom, ni na srpskom kada bude preveden. Kada je reč o korupciji to bi najpre mogla da bude ocena da je postignut „ograničeni napredak“ (u ispunjavanju prošlogodišnjih preporuka). Međutim, kada se potraži na šta bi uopšte taj napredak mogao da se odnosi, ne može se naći gotovo ništa.\nTako se, na primer, beleže kao pozitivni „operativni koraci“ u primeni novog Zakona o sprečavanju korupcije. Inače, reč je o aktu u koji EK, očigledno, polaže znatno veće nade nego što za to ima realnog osnova. Tako se kao pozitivno beleži to što je u Agenciji zaposleno sedmoro ljudi više nego ranije, i što je unapređen informatički sistem. Istovremeno, EK propušta da navede da od donošenja Zakona u maju 2019, pa do 1.9.2020, kada je Zakon počeo da se primenjuje, nije bilo urađeno baš ništa od pripremnih radnji za izbor članova Veća Agencije (podzakonski akti minista pravde, konkurs, izbor članova u Skupštini).\nInfrastrukturni projekti bez tendera\nOvogodišnji izveštaj, jasnije nego ikad ranije, ukazuje na nedopustivu praksu da se javne nabavke i javno-privatna partnerstva umesto po domaćem zakonu (za koji se kaže da je usklađen sa evropskim pravilima), ugovaraju na osnovu međudržavnih sporazuma i na osnovu posebnih procedura za izbor „strateških partnera“ kod infrastrukturnih projekata „od nacionalnog značaja“. Na dovoljno mesta u izveštaju, tako da se ne može zaobići, izričito je pomenut Zakon o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju, usvojen početkom ove godine.\nOvaj zakon je Vlada predložila samo mesec dana nakon što je usvojen novi Zakon o javnim nabavkama, otvorivši tako put da iz primene tog zakona izuzme sve najvrednije projekte (BG metro, autoputevi, modernizacija pruga). I ovaj zakon, kao i njegovi prethodnici, poput onog koji je donet u vezi sa projektom „Beograd na vodi“ i koji je poslužio kao uzor u nekoliko kasnijih slučajeva, slede naopaku logiku – ako je nešto „od posebnog značaja za Republiku Srbiju“, onda će se u vezi sa njima ugovarati uz primenu pravila koja u manjoj meri obezbeđuju zaštitu javnog interesa (pre svega u smislu transparentnosti i konkurencije).\nZa razliku od međudržavnih sporazuma, koji omogućavaju da se zaključi ugovor sa unapred odabranom firmom bez daljeg pravdanja bilo kome, na osnovu ovog posebnog zakona Vlada će morati da taj dogovor zavije u oblandu uredbe. U njoj će Vlada propisati pravila za odabir „strateškog partnera“, koja će važiti samo za taj slučaj. Pokaznu vežbu takvih „pravila za poseban postupak“ smo već smo videli prošle godine, kada se „birao“ strateški partner za „Moravski koridor“.\nDalje postupanje EU povodom ovih oštrih zamerki će na najbolji način pokazati koliko ona ozbiljno računa na proširenje. Ne samo da Srbija krši evropska pravila u oblasti gde su ona zaista definisana, a ne samo postavljena kao načela, već se istovremeno najavljuje investicioni paket za Zapadni Balkan, u okviru kojeg će se izbor izvođača za veoma slične projekte (pruge, puteve) sprovoditi na osnovu javnih nabavki. Očigledno bi jedino bilo logično usloviti realizaciju tih projekata primenom istih takvih procedura i za ono što Srbija finansira iz budžeta i kreditnih aranžmana.\nJednako je važno u vezi sa nabavkama to što je EK podsetila na obavezu koju Srbija nije poštovala – da se i za hitne nabavke u vezi sa pandemijom COVID-19 obezbedi primena zakonskih načela transparentnosti i konkurencije. I ovaj izveštaj podseća na ozbiljno kašnjenje sa izmenom Zakona o javno-privatnom partnerstvu i koncesijama, koji treba uskladiti sa evropskim pravilima.\nFinansiranje partija i izbori\nKada govori o izborima, kampanji i finansiranju partija, EU se uglavnom uzdržava od sopstvenih ocena, poziva se na nalaze OSCE/ODIHR i podseća na to da nisu ispunjene ranije date preporuke ove organizacije. Tako je izričito ukazano na „nejasno razgraničenje između obavljanja javne funkcije i predizborne promocije“ u slučaju predsednika Republike na proteklim izborima. Ta ocena jednako može važiti i za brojne druge funkcionere, jer nije bilo spremnosti da se problem vođenja „funkcionerske kampanje“ reši adekvatnim zakonskim normama.\nRazloga za optimizam ima, ali ne previše. Veoma je važno to što se u izveštaju izričito podseća na to da Zakon o finansiranju političkih aktivnosti mora da se menja, što je potvrda činjenice da one izmene koje je Vlada prihvatila nakon dijaloga sa predstavnicima (pojedinih) partija i uz posredovanje EU parlamentaraca nisu bile dovoljne. Međutim, ista takva ocena jednako važi i kada je reč o odredbama koje su unete u zakone kako bi navodno rešile problem zloupotrebe javnih resursa u izbornoj kampanji, a takva ocena nije na jasan način formulisana ni u izveštaju EK, ni u onom koji je dao ODIHR.\nŠanse nisu u potpunosti isključene, jer ODIHR poziva vlasti „da preduzmu mere kako bi sprečile zloupotrebu položaja i državnih resursa“ i na to da „praćenje poštovanja pravila treba da bude delotvorno, a kazne srazmerne i odvraćajuće“, kao i na to da „promene zakona“ treba da budu u skladu sa „međunarodnim obavezama“ i plod „javne rasprave“. Međutim, bez jasne ocene da pravila za sprečavanje tih zloupotreba nisu dovoljna, ostavljeno je previše prostora staroj-novoj Vladi za slične manevre poput onih s kraja prošle godine.\nOpasnost postoji i kada je reč o izmenama izričito pomenutog Zakona o finansiranju političkih aktivnosti, gde ODIHR nije ni izbliza pomenuo sve što je trebalo.\nIstraga i gonjenje korupcije\nKada je reč o gonjenju korupcije na visokom nivou važno je to što EK ponavlja ocene o nedovoljnom broju osuda, i što ukazuje na potrebu proaktivnog postupanja javnih tužilaštava. EK izričito ukazuje na potrebu zaštite uzbunjivača u takvim slučajevima, pominjući poimence aferu „Krušik“.\nTreba istaći da to nipošto nije jedini slučaj u kojem su u medijima iznete argumentovane sumnje o mogućoj korupciji, a što tužilaštvo nije ispitivalo, tako da je propuštena prilika da se kroz generalnu preporuku jasno stavi do znanja vlastima šta tražena proaktivnost tužilaca treba da podrazumeva.\nU vezi sa uzbunjivanjem stigao je poziv da Srbija uskladi svoj zakon sa nedavno usvojenom regulativom EU. To će biti prilika da se ukloni sistemski nedostatak koji se pokazao upravo u slučaju Aleksandra Obradovića – da postojeći zakon ne garantuje adekvatnu zaštitu uzbunjivaču koji direktno javnosti (a ne samo državnom organu) obelodani dokumente na koje je stavljena oznaka tajnosti. Takođe, odsustvo praćenja postupanja državnih organa u slučajevima o kojima su uzbunjivači podigli glas, nije specifično samo za „Krušik“ – u Srbiji nakon donošenja zakona uopšte nije uspostavljen sistem nadzora nad primenom zakona. Sistemski se prati samo sudska zaštita uzbunjivača, a ne i da li je rešen problem na koji su ukazali.\nEK predstavlja statistiku krivičnog progona korupcije zbirno, a ta statistika pokazuje i pozitivne i negativne trendove u odnosu na prethodnu godinu – nešto veći broj osuda za korupciju koju su gonila viša javna tužilaštva i nešto manji za slučajeve iz nadležnosti Tužilaštva za organizovani kriminal. Međutim, i kada su trendovi pozitivni, kao što je već rečeno, ne konstatuje se najveći problem – da istrage nisu ni pokretane u brojnim slučajevima gde se na korupciju sumnja. EK samo konstatuje, ali ne daje ocenu činjenice da su gotovo svi predmeti okončani na osnovu nagodbe sa optuženima. Povrh svega, statistika koja je objavljena se ne odnosi samo na koruptivna krivična dela, već na sva krivična dela koja su data u nadležnost posebnim odeljenjima za suzbijanje korupcije, a što uključuje i dela privrednog kriminala. S druge strane, ta odeljenja uopšte nisu nadležna za pojedina koruptivna krivična dela, koja se u praksi gotovo nikada ne gone (na primer u vezi sa nezakonitim finansiranjem partija).\nEK se u ovom izveštaju prvi put osvrće na Zakon o ispitivanju porekla imovine i posebnom porezu. Ističe se potreba da njegova primena ne bude diskriminatorna. S druge strane, EK je propustila u ovom, kao i u prethodnim izveštajima da navede da same zakonske norme ne pružaju uverenje da će primena zaista biti takva (elementi na osnovu kojih se bira ko će biti kontrolisan su tajni, nema odredbi koje bi predvidele prioritetnu proveru potencijalnih učesnika u korupciji). Takođe je propušteno da se napomene da su pojedine norme sumnjive iz aspekta ustavnosti, o čemu sam ovde više puta pisao.\nVažno je i to što je EK istakla neke od problema u primeni Zakona o slobodnom pristupu informacijama od javnog značaja, upravo u delu izveštaja koji se odnosi na borbu protiv korupcije, jer iza skrivanja informacija često stoji korupcija. U tom delu izveštaj navodi podatke o postupanju Poverenika po žalbama, ali ne i najvažniji – o slučajevima u kojima državni organi nisu postupili ni kada ih je Poverenik obavezao da dostave informacije javnosti. Takođe je propušteno da se jasno istakne nezakonita praksa Vlade da ignoriše zahteve za pristup informacijama (u tim slučajevima ne postoji pravo na žalbu Povereniku).\nDobro je da se u izveštaju EK ponovo konstatuje dramatično kršenje zakona kada je reč o v.d. stanju u državnoj upravi. Propušteno je da se ukaže da isti problem postoji u još drastičnijem obimu kod javnih preduzeća. Ipak, EK jasno poziva na rešavanje problema upravljanja preduzećima u državnom vlasništvu i u tom kontekstu citira i izveštaj Saveta za borbu protiv korupcije koji obrađuje nabavke takvih preduzeća.\nIspravno se konstatuje i veliko kašnjenje sa izmenama Poslovnika Vlade koje bi trebalo da obezbede bolju saradnju sa njenim antikorupcijskim Savetom. Međutim, glavni problem nije naveden: odsustvo argumentovanog i pravovremenog postupanja Vlade po izveštajima Saveta, što se moglo svih ovih godina činiti i bez izmene Poslovnika. Najnoviji napadi na Savet i njegove članove verovatno nisu obuhvaćeni ovim izveštajem zbog vremena pripreme.\nKorupcija je našla značajno mesto i u ekonomskim poglavljima. Vrlo važne su napomene o kašnjenju reforme preduzeća u državnom vlasništvu, o negativnom uticaju državnog mešanja u ekonomiju i privatni sektor i o potrebi jačanja fiskalnih pravila. Traži se smanjenje diskrecionih fiskalnih mera, uvođenje fiskalnih pravila koja će biti u većoj meri obavezujuća, reforme u javnoj upravi i povećanje transparentnosti kada je reč o upravljanju preduzećima u državnom vlasništvu.\nKada je reč o radu inspekcija ističe se potreba za njihovom boljom koordinacijom, ali ne i neophodnost da svoj rad učine transparentnijim, kako bi privreda i građani mogli da steknu uverenje da nema zloupotreba u određivanju ko će biti kontrolisan.\nNajzad, o korupciji se govori i u mnogim drugim poglavljima – o policiji, postupanju na administrativnoj liniji sa Kosovom, o visokom obrazovanju, trgovini oružjem, u vezi sa zaštitom svedoka i oduzimanjem imovine stečene vršenjem krivičnih dela i zdravstvu.\nEK jasno ukazuje na to da Srbija nije ispunila obaveze iz sopstvenih antikorupcijskih planova, i stavlja do znanja da je potrebna nova Strategija i mehanizam za njenu primenu. Uz nesumnjivo tačnu ocenu da „i dalje ne postoji delotvoran mehanizam koordinacije za prevenciju korupcije“, ostaje nedorečeno da li EK smatra da je ono što je Vlada planirala u okviru revidiranog Akcionog plana za poglavlje 23 dobar put za rešavanje ovog problema u budućnosti.\nVesna Rakić Vodinelić: Izveštaj EK o Srbiji 2020 – pravosuđe i vladavina prava


Projekat AGREED - završna konferencija u čast postizanja planiranih rezultata\n27. jula 2021. godine organizovana je završna konferencija AGREED projekta – Aktiviranje reforme upravljanja za jačanje razvoja, bio organizovan.\nDogađaju su prisustvovali Tsvetomir SVILENOV, menadžer projekta iz Delegacije Evropske unije, zamenik Larisa VOLOH, gradonačelnik mesta Palanka, Aleksandru COICA, koordinator za zemlje Istočnog partnerstva i centralne Azije (ALDA), Viktor COTRUTA, koordinator za zemlje istočnog partnerstva (ALDA), Predstavnici organizacija civilnog društva (OCD) korisnici grantova projekata, gradonačelnici, okružni odbornici, sekretari.\nDnevni red konferencije nije se fokusirao samo na rezultate postignute u okviru projekta AGREED, već i na rešavanje pitanja poboljšanja lokalne uprave, održivog razvoja lokaliteta, uključivanja građana na lokalnom nivou. Osim toga, tokom tri diskusije, govornici su se fokusirali na:\nPitanja teritorijalne administrativne reforme i decentralizacije;\nModele obuke lokalnog stanovništva u lokalnom razvoju;\nTrenutnim izazovima održivog razvoja na lokalnom nivou i\nSaradnjom između civilnog društva i lokalne javne uprave (LJU).\nOva inicijativa je uspela da poveća kapacitet lokalnih LJU i OCD da dosledno učestvuju u procesima obezbeđivanja dobre lokalne uprave i lokalnog razvoja kroz zajedničke akcije\nDogađaju su se pridružili i gradonačelnici, lokalni odbornici, ali i poslanik izabran u Parlament Republike Moldavije, stručnjaci u ovoj oblasti i predstavnici OCD.\nJoš detaljnije, učesnici su napomenuli da je projekat postigao planirane rezultate i većinu svojih ciljeva uz nekoliko malih izuzetaka. Otuda je ova inicijativa uspela da poveća kapacitet lokalnih LJU i OCD da dosledno učestvuju u procesima obezbeđivanja dobre lokalne uprave i lokalnog razvoja kroz zajedničke akcije, uz uključivanje građana u lokalni proces donošenja odluka, mobilizaciju zajednica i sprovođenje projekata.\nGlavne aktivnosti i rezultati projekta uključivali su:\nRadionice o izgradnji kapaciteta za javne organe i predstavnike lokalnog udruženog sektora. Rezultat toga je, 1091 obučeno lice, od kojih je 742 učestvovalo u fizičkom formatu, a 349 online;\nPodrška lokalnim razvojnim inicijativama kroz implementaciju partnerstva LPA-OCD-građani-poslovno okruženje. Kao rezultat toga, podržano je 19 lokalnih projekata, sa ukupnim budžetom od preko 150 hiljada evra, što je obezbedilo sprovođenje 26 inicijativa zajednice, uključujući Pridnjestrovski region i ATU Gagauzia;\nRazrada metodologije dobrovoljnog spajanja;\nRazvoj, objavljivanje i distribucija brošura „Participativna demokratija“ i „Razvoj zajednice: Saradnja između lokalnih vlasti i civilnog društva“;\nStvaranje platforme za obuku za izgradnju kapaciteta javnih organa sa interaktivnim modulima (platforma za e-učenje) i\nIzrada i širenje video / audio spota, audio verzija - preko 3000 emitovanja, video verzija - preko 300 emitovanja.\nNažalost, zbog ograničenja Covid-19, događaj je organizovan u hibridnom formatu, događaju je prisustvovalo oko 75 učesnika. Ipak, događaj je odlično uspeo, uživajući i na mreži i u sa učesnicima koji su fizički prisustvovali. Učesnici su takođe rekli: „Zahvaljujemo se svima koji su uključeni u ovaj događaj i nadamo se da će reforma upravljanja doći što je pre moguće kako bi se poboljšao lokalni razvoj i ojačao potencijal LJU u Republici Moldaviji“.\nALDA je veoma zadovoljna velikim postignućima ovog projekta i pozitivnim rezultatima koje je postigao.\nProjekat sprovodi Evropska asocijacija za lokalnu demokratiju - ALDA, LDA Moldavija, Univerzitetska pravna klinika i finansira ga Evropska unija.\nZa više informacija posetite www.agreed.md\nRegistracija događaja se nalazi na Facebook-u stranici projekta


ZZZCG mogući partner u realizaciji programa ROMACTED | Analitika - Informativni Portal\nMustafić sa šeficom kancelarije SE u Crnoj Gori\nZZZCG mogući partner u realizaciji programa ROMACTED\nSavjet Evrope prepoznao je Zavod za zapošljavanje Crne Gore (ZZZCG) kao mogućeg partnera u realizaciji Programa ROMACTED, koji se odnosi na socijalnu integraciju Roma i Egipćana u crnogorsko društvo, saopšteno je na sastanku direktora Zavoda Sulja Mustafića i šefice programske kancelarije Savjeta Evrope u našoj zemlji Angele Longo.\nObjavljeno: 27. 03. 2019 - 17:10 Promjenite veličinu teksta: A A A\nKako je saopšteno iz ZZZ, povod sastanka bio je rezimiranje aktivnosti u vezi sa sprovođenjem ROMACTED programa, odnosno „Promovisanja dobrog upravljanja i osnaživanja Romske zajednice na lokalnom nivou”.\nDirektor ZZZ kazao je da je, identifikujući najveće izazove i potrebe sa kojima se srijeće ta populacija, prvenstveno u obrazovanju i zapošljavanju, neophodna intenzivnija saradnja svih državnih institucija.\n“Na taj način bi se, posebno mlađe generacije Roma i Egipćana, na vrijeme uvele u društvene tokove i kroz sistem obrazovanja pripremile za dalje životne izazove, među kojima je svakako i pronalazak posla”, dodao je Mustafić.\nLongo je, pak, zahvalila na podršci i razumijevanju kada su u pitanju potrebe populacije Roma i Egipćana u Podgorici, te je saopštila da je uvjerena da će program dati željene rezultate.\n“ROMACTED program je veoma važan, jer donosi brojne novine kada je u pitanju saradnja na lokalnom nivou. Jačom saradnjom sa nacionalnim institucijama doprinijeli bi afirmaciji kulturnih vrijednosti i promociji aktivnosti i projekata koji su značajni i karakteristični za tu populaciju”, kazala je Longo.\nProgram ROMACTED je zajednički program Evropske Komisije i Savjeta Evrope. Sprovodi se u sedam zemalja, uključujući i Crnu Goru, i 60 opština. Implementacija programa u Crnoj Gori, Srbiji, Bosni i Hercegovini, Makedoniji, Albaniji, Kosovu i Turskoj trajaće do 2020. godine.\nSastanku su prisustvovali i koordinatorka ROMACTED programa Sanja Elezović, predstavnici partnerske organizacije NVO Mladi Romi Samir Jaha i Esmin Imeri, pomoćnica direktora u Sektoru zapošljavanja Sanja Rabrenović, kao i samostalna savjetnica u Sektoru Nevena Šuković.\nTagovi: ZZZCG ROMACTED Savjet Evrope SULJO MUSTAFIĆ


novak djokovic - Stranica 20 od 28 - Dnevni list Danas\nPočetna » novak djokovic » Page 20\nNajbolji srpski teniser Novak Đoković plasirao se u treće kolo Vimbldona pobedom nad Čehom Adamom Pavlašekom 6:2, 6:2, 6:1.\nNovak Đoković plasirao se u drugo kolu Vimbldona pošto je njegov prvi protivnik Martin Kližan predao meč pri rezultatu 6:3, 2:0.\nPiše: M. R. 4. 7. 2017.\nNovak Đoković danas igra prvi meč na Vimbldonu\nNovak Đoković počinje danas nastup na Vimbldonu mečom protiv Martina Kližana, 49. tenisera sveta, koga je u sva tri međusobna susreta nadigrao, prepustivši mu samo jedan set, poslednji put u Akapulku ove godine.\nĐoković sutra igra prvi meč na Vimbldonu\nSa trofejom iz Istborna u rukama, tek drugim ove godine, i novim licima u loži, Andreom Agasijem i Mariom Aničićem, Novak Đoković vraća se na Vimbldon gde je prošle godine počela njegova najveća kriza u dosadašnjoj karijeri, te pad sa prvog na četvrto mesto na ATP listi.\nPiše: M. R. 3. 7. 2017.\nNajbolji srpski teniser Novak Đoković trijumfovao je na turniru iz serije 250 u\nIstbornu, pošto je danas u finalu pobedio Francuza Gaela Monfisa u dva seta, sa 6:3, 6:4..\nŽreb za ovogodišnji Vimbldon postavio je među potencijalne protivnike Novaka Đokovića Huan Martina Del Potra, sa kojim bi mogao da se sastane već u trećem kolu, Dominika Tima, kao rivala u četvrtfinalu, dok bi u polufinalu srpski igrač mogao da igra protiv Rodžera Federera.\nPiše: S. D. 30. 6. 2017.\nNovak Đoković plasirao se u polufinale turnira u Istbornu savladavši Donalda Janga rezultatom – 2:0 (6:2, 6:7), posle malo više od sat i po vremena igre.\nPiše: S. D. 29. 6. 2017.\nNovak Đoković savladao Vaseka Pospišila\nNovak Đoković počeo je svoje pripreme za Vimbldon savladavši na turniru u Istbornu Vaseka Pospišila (6:4, 6:3) u meču koji se protegao tokom dva dana.\nPiše: M. R. 28. 6. 2017.\nDžon Mekinro: Đoković izgubio "ubilački instinkt"\nLegendarni bivši teniser Džon Mekinro smatra da je Novak Đoković izgubio „ubilački instinkt“ na terenu i da zbog toga ne uspeva da se vrati na pobedničku stazu.\nPo prvi put od 2010. godine Novak Đoković igraće na travi pre Vimbldona kako bi se spremio za britanski gren slem, na kome je prošle sezone ispao u trećem kolu, što je bio početak njegovog pada sa prvog na četvrto mesta ATP liste.\nĐoković na 4. mestu ATP liste\nPosle neuspeha na Otvorenom prvenstvu Francuske, gde nije uspeo da odbrani titulu, najbolji srpski teniser Novak Đoković pao je sa drugog na četvrto mesto ATP liste.\nRadek Štepanek mogao bi da bude novi trener Novaka Đokovića, nova je spekulacija koja se poziva na izvore iz sveta tenisa.\nPiše: M. R. 10. 6. 2017.\nAko je i bilo sumnji, povremenih vedrih tonova i nade da forma Novaka Đokovića nije u velikom padu, na polovini sezone je sasvim jasno da će se najbolji srpski teniser teškom mukom vratiti na vrh svetskog tenisa.\nPiše: N. M. 7. 6. 2017.\nĐokovićev meč odložen za sredu\nNovak Đoković neće igrati u sredu protiv Dominika Tima, njihov četvrtfinalni duel odložen je za sredu zbog kiše u Parizu.


Srbija planira uvođenje viza za „digitalne nomade” 1. januara — za sada uzor Estonija, a ne naša zajednica\nVize za „digitalne nomade” bi mogle da privuku veći broj stranaca u Srbiju, ali za sada niko iz zajednice nije konsultovan u vezi definisanja uslova za njihovo izdavanje.\nSrbija planira da do 1. januara izmeni pojedine zakone i definiše uslove za izdavanje viza strancima koji iz naše zemlje rade za inostranog poslodavca. Trenutni predlog, koji bi definisao status „digitalnih nomada” u našoj zemlji, kopija je modela iz Estonije.\nPredloženi uslovi su da je „digitalni nomad” tokom prethodnih šest meseci, kod poslodavca za koga radi na daljinu, imao bruto mesečnu zaradu veću od 3.500 evra, kao i da nema državljanstvo niti prebivalište na teritoriji Srbije, objavljeno je u ponedeljak.\nOni koji ispune uslove „dobiće boravište i radnu dozvolu na godinu dana – tako će moći da rade u Srbiji, da prihoduju i troše svoj novac na PDV”, naveli su iz Ministarstva rada, prenosi RTS.\nZa sada, po saznanjima Startit Dnevnika, niko iz zajednice nije konsultovan, a postoji izvesna bojazan zbog toga što će se čitav proces odvijati u relativno kratkom roku, u situaciji kada još nije ni formirana Vlada.\n„U donošenju odluka sam sklona participativnom pristupu, uključivanju organizacija i firmi koje mogu da doprinesu da ovo pitanje bude kvalitetno rešeno, što bi rezultiralo pomaku ka privlačenju više digitalnih nomada u Srbiju”, izjavila je Nana Radenković, edukator i mentor u domenu preduzetništva iz Nove Iskre.\nOna je napomenula da su inicijative ovog tipa izuzetno važne, ali da je još važnije da se u donošenje odluka uvrste bitni parametri i ciljevi koji žele da se postignu.\nDigitalni nomadi koji dolaze u Srbiju se bave najrazličitijim poslovima, nalaze se u različitim kategorijama prihoda, često imaju po nekoliko poslodavaca, a primanja im nisu nužno redovna. Dakle, „3.500 evra u prethodnih šest meseci” nije toliko jednostavna definicija kako zvuči.\n„Iz predloženih uslova ne vidim širu sliku koja bi nam pomogla da vizuelizujemo koje ljude želimo da privučemo i šta je tačno to što mi njima nudimo”, dodala je Radenković.\nIvan Brkljač, programski direktor platforme Tačka povratka, smatra da je pre svega bitno razumeti šta znači „viza” za digitalne nomade. On podseća da Srbija već sada ima regulisan modalitet u kome je stranac sa turističkom vizom, koji ostane do 90 dana, oslobođen plaćanja poreza. Ovo znači da može potpuno legalno da stvara iz Srbije u navedenom periodu.\n„Nakon tih 90 dana, stranac (u ovom slučaju digitalni nomad) ima dve opcije kako da reguliše svoj status. Jedna je da nostrifikuje svoju visokoškolsku diplomu kod Agencije za Kvalifikacije i na osnovu toga dobije privremeni boravak, ili da osnuje preduzetničku radnju ili d.o.o. na osnovu kog takođe može dobiti boravak”, objašnjava Brkljač.\nOn smatra da predlog izmene zakona koji je najavljen nije loš, jer se pokazuje dobra namera, ali „ne zna da li je neophodan s obzirom na već postojeći okvir”.\nPreporuka Brkljača je da se napravi portal sa svim informacijama objedinjenim na jednom mestu, koji bi pomogao zainteresovanima, i olakšao praćenje svih procesa — da li funkcionišu bez problema i konfuzije za korisnike.\nOvakva promocija bi bila u skladu sa zaključkom nedavno objavljenog izveštaja „Skener digitalnih nomada”, koji su sastavili Inicijativa „Digitalna Srbija” i UNDP Laboratorije za ubrzani razvoj. U njemu može da se pročita da Beograd jeste među evropskim gradova u kojima se digitalni nomadi najduže zadržavaju, po tabeli sajta Nomad List, ali da je bitno da radimo na tome da privučemo veći broj onih koji dolaze.\nKroz istraživanje su uvideli i da su vize jedna od komponenti za privlačenje ove vrste digitalnih radnika, ali ne i jedina, izjavila je Tijana Stefanović, poslovni analitičar i projektni koordinator iz DSI-a. „Digitalni nomadi” su im se žalili na komplikovanu birokratiju koja im otežava duži ostanak u Srbiji — posebno kada je reč o produžavanju vize na više od 90 dana.\n„Ukoliko bi Zakoni prepoznali sve specifičnosti života i poslovanja digitalnih nomada o kojima se govori u izveštaju, a viza, na primer, donela jednostavnije procedure i mogućnost da se izdavanje uradi onlajn na jeziku koji digitalni nomadi razumeju i bez velikih nameta, mislim da bi takva novina mogla pozitivno da utiče na povećanje broja digitalnih nomada u Srbiji”, dodala je Stefanović.\nNadamo se da će članovi zajednice, koji su svakodnevnom kontaktu sa digitalnim nomadima, biti zaista konsultovani pre nego što bude doneta bilo kakva zvanična odluka.\npetak, 25. Septembar, 2020.


srbijasport.net - Vesti - Američki fudbal - Protestni trening Veprova ispred Opštine\nPonedeljak, 23.04.2018 09:54\n20.03.2017 Administrator 669\nŠampioni Srbije u američkom fudbalu, Kragujevac Wild Boarsi, održaće protestni trening ispred zgrade Skupštine grada, u četvrtak, od 15 časova, zbog višegodišnjih problema sa terenom za igru.\nNezadovoljstvo trenutno 18. tima u Evropi kulminiralo je neispunjenjem najnovijeg u nizu obećanja koje im je ispred gradske vlasti, 14. jula prošle godine, na prijemu povodom osvajanja titule prvaka Srbije, dao pomoćnik gradonačelnika Kragujevca za sport, Nikola Urošević. On je tada izjavio da je „prvi pomoćni teren stadiona Čika Dača sa veštačkom travom namenjen i igračima Divljih veprova, čime će biti zadovoljene njihove potrebe“. Kako su ovih dana finalizirani radovi na postavljanju veštačke trave, Veprovi su se ponadali da će njihovi problemi konačno biti rešeni, posle gotovo petnaestogodišnjeg lutanja po neadekvatnim terenima, tokom kojih su bili čak primorani i da utakmicu odigraju u tridesetak kilometara udaljenom Brzanu. Ali, uoči početka prvenstva dobili su odgovor da neće moći da igraju na veštačkoj travi, uz obrazloženje da je taj teren samo za fudbal!?\nGodinama unazad Veprovi su na najbolji mogući način reprezentovali svoj grad i postavili ga na evropsku mapu sjajnim rezultatima na međunarodnoj sceni. Iako su ih sve vreme pratili problemi sa terenom za treninge i utakmice, uspesi nisu izostali, pa su tako 2011. godine stigli do finala EFAF kupa u Londonu i postali jedini srpski tim koji se našao na listi TOP 10 timova Evrope.\nZa dvadesetak dana Veprove očekuju novi evropski izazovi i derbiji sa beogradskim Vukovima i turskim Koč Remsima u nikad jačoj CEFL ligi, a neizvesno je da li će imati adekvatan stadion za ove utakmice. Tereni na kojima su Vajld borsi igrali ne samo da ne ispunjavaju uslove za igru, već i za tv prenose, pa je tako sportska javnost na Balkanu ostala uskraćena i za TV prenose iz Kragujevca.\nVeprovi su jedan od retkih timova u Srbiji koji ima sve selekcije i trenutno broji preko 200 igrača. Klub je pravi rasadnik talenata, o čemu najbolje svedoče spiskovi reprezentativnih selekcija, na kojima su Kragujevčani uglavnom najbrojniji. Pored šest titula prvaka Srbije u seniorskoj konkurenciji, najtrofejniji su juniorski i ženski tim u Srbiji, a pehare su osvajali i u kategorijama kadeta i pionira.\nIgrači i Uprava Divljih veprova zahtevaju da se za njihov problem nađe trajno rešenje, poručuju da od te borbe neće odustati i da ih neće ugasiti kao neke druge.\nAmerički fudbal Muškarci Sport klub Prva liga 2016 - Play Off Wild Boars Srbija Šumadijski okrug Kragujevac-Stari Grad Kragujevac\nSport klub Prva liga 2016 - Play Off\nZvezda reprezentacije Srbije u Veprovima


Home / VESTI / Vesti iz EU / NOVI INDEKS RODNE RAVNOPRAVNOSTI\nProšlog meseca izašlo je treće izdanje Indeksa rodne ravnopravnosti (Gender Equality Index), koji izdaje Evropski institut za rodnu ravnopravnost (European Institute for Gender Equality). Indeks rodne ravnopravnosti složeni je indikator koji meri kompleksni koncept rodne ravnopravnosti i, na temelju politike EU, pomaže u praćenju napretka rodne ravnopravnosti širom Unije tokom godina.\nOvogodišnji izveštaj pokazuje da Evropa u ovoj oblasti napreduje ’’brzinom puža’’, tj. da je EU još uvek daleko od rodno-ravnopravnog društva, uz naglasak da sve države imaju mesta za poboljšanje. Rezultat na nivou EU ove godine je 66.2 od 100 poena, što je samo 4 poena više od 2007. godine, a najbolji rezultat pokazala je Švedska, koja tradicionalno zauzima vodeće pozicije kada je u pitanju rodna ravnopravnost. Na dnu liste za 2017. godinu našla se Grčka sa 50 poena, a najveći napredak pokazala je Italija, koja je poboljšala svoj rezultat za 12.9 poena i dospela na 14. mesto na listi.\nNajveći napredak postignut je na polju donošenja odluka, naročito u privatnom sektoru, što pokazuje da politički pritisak, ali i pritisak šire javnosti može doprineti promeni u menadžmentima privatnih kompanija. Sa druge strane, čini se da napredak još uvek ne postoji u podjednakom angažovanju muškaraca i žena u kućnim poslovima. Izveštaj pokazuje da se svaki treći muškarac na dnevnom nivou angažuje oko kućnih poslova kao što je kuvanje, u poređenju sa 79% žena.\nNajzad, u izveštaju se navodi da je nasilje nad ženama najbrutalnija manifestacija rodne nejednakosti. Iskorenjivanje rodno zasnovanog nasilja nad ženama je prioritet Evropske unije i njenih država članica, a ta obaveza potvrđena je u mnogim dokumentima EU o rodnoj ravnopravnosti, kao što je i nedavno potpisana Konvencija o sprečavanju i suzbijanju nasilja nad ženama i nasilja u porodici (Istanbulska konvencija). Da je nasilje nad ženama mnogo veći problem nego što statistike pokazuju, otkriva i podatak da skoro svaka druga žena žrtva nasilja (47%) ne prijavljuje problem nadležnim organima.\nCeo Indeks rodne ravnopravnosti možete preuzeti ovde.


Sajt o energetici oilprice.com uradio je opsežnu analizu ovog projekta iz koje prenosimo najzamljive delove.\nProjekat za cilj ima ništa manje nego revolucionarnu promenu ekonomske mape sveta. Istovremeno, mnogi ga vide i kao ispaljeni metak u bici Istoka i Zapada za dominaciju u Evroaziji.\nAmbicioznom vizijom predviđeno je vaskrenje drevnog Puta svile kao modernog putnog, trgovinskog i ekonomskog koridora od Šangaja do Berlina. "Put" bi prolazio kroz Kinu, Mongoliju, Rusiju, Belorusiju, Poljsku i Nemačku, ukupnom dužinom od oko 13.000 kilometara, stvarajući ekonomsku zonu koja se prostore preko trećine obima Zemlje.\nPlanom je obuhvaćena izgradnja brzih pruga, puteva i autoputeva, mreža za prenos i distribuciju energije i mreža optičkih kablova. Gradovi i luke duž ove rute zabeležiće ekonomski razvoj.\nPodjednako bitan deo ovog plana je i "Morski put svile", jednako ambiciozan kao i suvozemni, koji bi povezivao Kinu sa Persijskim zalivom i Sredozemnim morem kroz centralnu Aziju i Indijski okean.\nKaravan iz prvog Puta svile\nKada bude završen, poput Puta svile i on će povezivati tri kontinenta: Aziju, Evropu i Afriku. Lanac infrastrukturnih projekata stvoriće najveći svetski ekonomski koridor, koji pokriva populaciju od 4,4 milijarde ljudi i ekonomije vredne ukupno 21 biliona (21.000 milijardi) dolara.\nIdeju o Novom putu svile prvi put je 2013. pomenuo Si Đinping, predsednik Kine. On je naredne godine, u okviru plana za finansiranje tog projekta, objavio pokretanje Azijske međunarodne infrastrukturne banke (AIIB), u koju Kina ulaže 47 milijardi dolara.\nZa osnivače se do sada prijavilo 58 država sveta, među kojima 12 članica NATO. Pored toga, Kina planira da upumpa najmanje 62 milijarde dolara u tri svoje banke kako bi potpomogla projekat Novog puta svile.\nMapa prvobitnog puta svile\nSAD su, nakon propalih pokušaja da saveznike ubede da sa Kinom ne osnivaju AIIB, sada promenile kurs i tvrde da su oduvek podržavale ovaj projekat, iako je javna tajna da su mu se protivile. Ako je suditi po novom američkom planu Trans-pacifičkog partnerstva, koji dve pacifičke sile Rusiju i Kine ni ne pominje, učešće SAD u projektu koji vodi Peking je teško zamisliti, a otpor je gotovo izvestan.\nOčekuje se da će za projekat Novog puta svile biti potrebne decenije, a da će troškovi narasti na stotine, ako ne i hiljade milijardi dolara. Skoro je nepojmljivo šta će to značiti za svetsku ekonomiju i trgovinu.\nDrevni Put svile uvećao je obim trgovine diljem tada poznatog sveta, ali je doneo i više od trgovine - razmenu znanja, učenja, otkrića i kulture. Pored svile, začina i nakita, najvažnija stvar koju je Marko Polo doneo iz Kine bila je čuvena nautička mapa sveta koja je bila osnov za otkrića Kristofora Kolumba koja su usledila.\nNovi put svile Kina Marko Polo


„DOSTA JE BILO“ SUBOTICA O OTPUŠTANJU IZ JAVNOG SEKTORA: PO KOJIM KRITERIJUMIMA?\nPokret „Dosta je bilo“ smatra da je u javna preduzeća potrebno uvesti sistemtizaciju svih radnih mesta kao osnovni uslov za utvrđivanje viška zaposlenih\nPovodom jučerašnje odluke Skupštine grada o otpuštanju 170 radnika zaposlenih u javnom sektoru, oglasio se Pokret „Dosta je bilo – Subotica“ pitanjem kako se uopšte došlo do ovog viška zaposlenih, odnosno da li je javnost prethodno bila obaveštena o sistematizaciji svih radnih mesta?\n„Aktuelni saziv lokalnog parlamenta svakako nije odlučivao o svojim otkazima, jer su mnogi od sadašnjih odbornika zaposleni u tim istim javnim preduzećima, često, na izmišljenim radnim mestima“, stoji u tekstu uz konstataciju da se Pokret „Dosta je bilo“ zalaže da se u javna preduzeća uvede sistematizacija koja sadrži spisak svih radnih mesta, njihov opis, potrebne kvalifikacije i merila radnog učinka.\nTakođe, navodi se i da građani trebaju imati uvid i u kvartalne učinke svih zaposlenih po sistematizaciji, uključujući i pokrenute disciplinske postupke.\n„Tek nakon ovako objavljenih podataka videla bi se pravo stanje u javnom sektoru. Tako bismo saznali da višak sigurno ne čine baš svi od ovih 170 uskoro bivših zaposlenih, već bi možda došli do nekih drugih 170 ,a verovatno bi taj broj bio i daleko veći“, zaključuje se u tekstu.


Prašina koja se poslednjih dana podigla zbog spora srpskih vlasti i lidera Albanaca sa juga Srbije zbog spomenika poginulim pripadnicima Oslobodilačke vojske Preševa, Bujanovca i Medveđe, još jednom je u potpuni zapećak bacila stvarne teškoće sa kojima se građani albanske manjine suočavaju na jugu Srbije. Dok je nakon postavljanja spomenika usledila promptna reakcija i pretnja nadležnih njegovim rušenjem, Vlada je gluva za najosnovnije egzistencijalne potrebe građana.\nNezaposlenost, besparica, katastrofalni putevi, nedostatak udžbenika na maternjem jeziku, nepriznavanje diploma, samo su neki od problema sa sa kojima se deo građana Srbije sa juga Srbije suočava već jako dugo.\nCelokupni državni vrh u Beogradu saglasio se u pokliču da spomenik treba srušiti, a rok koji su vlasti za to same sebi dale je istekao. Na izmaku je i strpljenje građana Srbije albanske nacionalnosti sa juga zemlje u očekivanju nekog boljeg života i želje da ostvare pravo na vlastite siimbole i spomenike onima za koje veruju da su ih zaslužili.


Tači o imenovanju Radomira labana za sudiju Ustavnog suda Kosova\nTači: Laban neće biti imenovan dok se ne provere optužbe\nVesti Autor:Beta24. maj. 201813:05 > 13:11\nPredsednik Kosova Hašim Tači nije potpisao ukaz o izboru Radomira Labana za sudiju Ustavnog suda Kosova dok se ne izvrši potpuna provera navoda da je pravosnažno osuđen u Srbiji, rekli su u kabinetu predsednika Kosova.\n„Potvrđujemo da zbog sumnji u prošlost Labana, predsednik Kosova neće potpisati njego imenovanje na funkciju, dok nadležni organi bezbednosti i pravde ne izvrše potpunu proveru“, navedeno je u odgovoru Tačijevog kabineta Radiju slobodna Evropa.\nSrpska lista je predložila Labana za sudiju Ustavnog suda i on je na poslednjoj sednici izabran na tu funkciju.\nMeđutim, odmah nakon njegovog izbora u javnosti su se pojavile informacije da je Laban u Srbiji pravosnažno osuđen na kaznu zatvora od šest godina zbog primanja mita.\nEuleks je u sredu Radiju slobodna Evropa potvrdio da su vlasti Srbije novembra prošle godine zatražile hapšenje Labana, a zahtev je podneo sud u Kraljevu.\n„Euleks je primio pismo od predsednika Osnovnog suda u Kraljevu kojim se zatražila podrška u ostvarivanju konačne odluke. Misija u okviru mandata nema ovlašćenja da ostvari zahtev. Ta činjenica je pismeno predočena Osnovnom sudu u Kraljevu“, rečeno je iz Euleksa.\nPokret Samoopredelenje i Odbor za zaštitu ljudskih prava i sloboda u Prištini su od Tačija zatražili da ne imenuje Labana na funkciju sudije Ustavnog suda dok se ne provere optužbe iznete na njegov račun.\nHašim TačiKosovoRadomir LabanUstavni sud Kosova


Medojević: Prva banka u velikim problemima - Vlada, EPCG i ostale državne firme da ne pomažu Đukanoviće novcem građana - PV Informer Medojević: Prva banka u velikim problemima - Vlada, EPCG i ostale državne firme da ne pomažu Đukanoviće novcem građana - PV Informer\nMedojević: Prva banka u velikim problemima – Vlada, EPCG i ostale državne firme da ne pomažu Đukanoviće novcem građana\nNakon više godina medjunarodne podrške, peglanja bilansa i prebacivanja loših kredita drugim bankama, fondovima, IRF-u, od strane Prve banke , stvari se sada drastično mijenjaju, tvrdi lider Pokreta za promjene Nebojša Medojević.\n– MMF je trazio od CBCG vanrednu superviziju kvaliteta aktive Prve Banke i angažovan je PWC iz Njemačke da uradi QAR ( Quality assets review )koji je pokazao veliku rupu u bilansima. Pokušaj manevra problematičnih kredita i nekretnina preko jednog češkog fonda nije uspio i prvi rezultati supervizije pokazuju da Prva banka ima negativan kapital- ističe Medojević.\nJedino riješenje, po njemu, je da akcionari dokapitaliziji Prvu banku i pokriju rupu koja je nastala lošim kreditima koji se ne mogu naplatiti ili se mogu naplatiti u nekon dužem vremenu i sa ogromnim diskauntima.\n– Prvi put guverner CBCG ne moze da pomogne Đukanovićima jer su i Svjetska Banka i MMF uporni da se konačno prikažu istiniti bilansi Prve banke. Zato je veoma važno da drugi najveći akcionar EPCG koji ima 19,75% akcija odmah povuče depozite kojima je isteklo oročenje i da izvuče svoje pare iz ove problematične banke koja moze ući u stečaj- ukazuje Medojević.\nOn je naglasio i da se nada da EPCG neće ovaj put novcem države ponovo spašavati Prvu Banku od stečaja i bankrota i da će se domaćinski i odgovorno odnositi sa novcem.\nTvrdi i da je Prva Banka pod posebnim nadzorom MMF i SB već deset godina, ali su Đukanovići uspjevali da obezbjede da ih ove međunarodne organizacije ne diraju. Međunarodna podrška je, ističe Medojević, sad , po prvi put nestala.\n-Traže se tačni i istiniti bilansi. QAR pokazuje rupu u bilansu i negativni kapital- ukazuje on.\n-Pozivam Vladu, EPCG, IRF i ostale državne firme i fondove da ne pomažu privatnu banku koja je upala u probleme zbog pogrešnih poslovnih odluka, da ne pomažu braću Đukanovic, novcem građana. Pozivam Guvernera CBCG da se obrati javnosti sa tačnim podacima i informacijama o stanju aktive ove banke jer je dužan da pravovremeno informiše javnost i spriječi gubitke novca građana i privrede koji drže novac tamo. To je njegova ustavna obaveza i odgovornost- poručio je Medojević.


Predsednik Buš obećava neometanu primopredaju vlasti u Beloj kući\nAmerički predsednik Džordž Buš i novoizabrani predsednik Barak Obama, sastaće se u Beloj kući u ponedeljak. Predsednik Buš je najavio da će njih dvojica razgovarati o najvažnijim pitanjima sa kojima je država suočena.\nDva dana posle izbora, predsednik Džordž Buš okupio je pripadnike svog osoblja na južnom travnjaku Bele kuće kako bi im dao uputstva za ostatak svog mandata. Buš je rekao da prioritet daje bezbolnom prelasku na novu administraciju.\n"Neproblematičan transfer vlasti jedno je od obeležja istinske demokratije", rekao je Buš.\nAmerički predsednik je takođe jasno predočio svom osoblju da ima još mnogo drugog posla, pored priprema za predaju vlasti Obaminoj administraciji.\n"Suočeni smo sa ekonomskim izazovima koji neće biti prekinuti kako bi novi predsednik mogao da se ustoliči. Ovo će takođe biti prva ratna predsednička tranzicija u poslednje četiri decenije. U jeku smo borbe protiv silovitih ekstremista rešenih da nas napadaju i koji bi više od svega želeli da iskoriste period promena da nanesu bol američkom narodu", rekao je Buš.\nPredsednik Buš je istakao da funkcioneri aktuelne administracije sada upoznaju ključne članove Obaminog tima sa informacijama od kritične važnosti i da se ulažu nastojanja da oni saznaju sve što je potrebno. On je dodao da funkcioneri širom izvršnog ogranka vlasti sarađuju sa osobama koje je novoizabrani predsednik odabrao da ih zamene na njihovim funkcijama.\n"Uzete zajedno, te mere predstavljaju nezapamćeno nastojanje da se osigura da izvršni ogranak vlasti u svakom trenutku bude sposoban da u potpunosti ispunjava svoje odgovornosti", rekao je Buš.\nBarak Obama i njegova supruga Mišel posetiće Belu kuću u ponedeljak. Predsednik Buš razgovaraće sa novoizabranim predsednikom, dok će gospođa Obama obići istorijsku palatu koja će 20. januara postati njihov novi dom.\nU međuvremenu, funkcioneri obaveštajnih službi započeli su još jedan ritual u okviru primopredaje vlasti. Obama je počeo da svakoga dana dobija brifinge o situaciji u svetu – iste onakve kakve dobija samo predsednik Sjedinjenih Država.


"Kovid-19" povezan sa rizikom od mentalnih oboljenja - Glas Srpske\nSrna 26.01.2021 12:03\nLONDON - Kod svake osme osobe koja se zarazi virusom korona u roku od šest mjeseci nakon pozitivnog testa primijećeni su psihijatrijski ili neoruološki poremećaji, rezultati su najnovijeg istraživanja, piše “Gardijan”.\nNaučnici ukazuju da virus može da ostavi posljedice na mozak i centralni nervni sistem. List navodi da se ne mogu ignorisati poremećaji kada je riječ o mentalnom zdravlju i poremećaju rada mozga kao posljedice virusa korona.\nAnaliza - koja tek treba da se recenzira - takođe je otkrila da su se te brojke povećale na svakog trećeg zaraženog kada su uključeni pacijenti sa prethodnom istorijom psihijatrijskih ili neuroloških bolesti.\nAnaliza, koja je uzimala u obzir poznate faktore rizika kao što su starost, pol, rasa, osnovni fizički i mentalni uslovi i socijalno-ekonomska ograničenja, otkrila je da je učestalost neuroloških ili psihijatrijskih stanja u okviru šest mjeseci nakon dijagnoze kovida 19 bila 33,6 odsto. Kod skoro 13 odsto prvi put je dijagnostivan takav poremećaj, piše “Gardijan”.\nIstraživanja koja su ranije obavili ovaj i drugi stručnjaci ukazuju da je skoro svaka peta osoba zaražena virusom korona imala neki psihijatrijski poremećaj u roku od tri mjeseca nakon što je utvrđena infekcija.\nGeneralno, kovid 19 je povezan sa povećanim rizikom od ovih dijagnoza, ali incidenca je bila veća kod pacijenata kojima je bilo potrebno bolničko liječenje, a naročito kod onih kod kojih su se razvile moždane bolesti.\nTaket je rekao da je sada pitanje koliko dugo ovi uslovi mogu potrajati nakon dijagnoze. “Mislim da još nemamo odgovor na to pitanje”, rekao je on.


Sutra u Banjaluci sastanak sa predstavnicima Ministarstva | Palelive.com\nPočetna Regija Istočno Sarajevo Sutra u Banjaluci sastanak sa predstavnicima Ministarstva\nSutra u Banjaluci sastanak sa predstavnicima Ministarstva\nISTOČNO SARAJEVO – Predstavnici rukovodstva preduzeća “Energoinvest – Rasklopna oprema” /RAOP/ u Istočnom Sarajevu i sindikata firme razgovaraće sutra u Banjaluci sa predstavnicima Ministarstva industrije, energetike i rudarstva Republike Srpske o situaciji u ovom preduzeću. Savjetnik za ekonomska pitanja srpskog člana Predsjedništva BiH LJubiša Ćosić, koji je i budući načelnik Istočnog Novog Sarajeva, opštine u kojoj je smještena fabrika, rekao je Srni da će se na sutrašnjem sastanku u Banjaluci pokušati naći rješenje s ciljem prevazilaženja novonastale situacije u RAOP-u.\n“Iako još nisam preuzeo dužnost načelnika opštine Istočno Novo Sarajevo, smatrao sam da mi je moralna obaveza da razgovaram sa radnicima RAOP-a koji su zaista u teškoj situaciji”, rekao je Ćosić.\nOn je dodao da odluka Upravnog odbora RAOP-a, na osnovu koje je jutros onemogućen ulazak radnika u ovu fabriku, što je dovelo do nezadovoljstva i ogorčenja zaposlenih ovog kolektiva, nije rješenje.\nPredsjednik Izvršnog odbora sindikata RAOP-a Siniša Milošević rekao je Srni da je Upravni odbor juče donio Odluku o uvođenju privremenih mjera s ciljem prevazilaženja postojećeg stanja u RAOP-u, u kojoj se kaže da će samo dio, odnosno 19 radnika biti pozvani na posao, a da se v.d. generalnog direktora RAOP-a zadužuje da preduzme potrebne mjere i aktivnosti zaštite imovine i društva.\nVršilac dužnosti direktora RAOP-a Zoran Kukobat potvrdio je Srni da je situacija u ovom kolektivu veoma teška zbog nezavidne finasijske situacije, te pozvao radnike da se strpe, jer rukovodstvo fabrike ulaže maksimalne napore da kod Vlade Republike Srpske izdjestvuje kreditni aranžman sa Investicionom-razvojnom bankom u iznosu od 11,7 miliona KM.\nPrethodni članakIzložba poljoprivrednih proizvoda\nNaredni članakNajviše oboljelih od paničnog poremećaja\nObilježavanje Dana nestalih sarajevskih Srba 22. aprila\nKomemoracija povodom smrti pjesnikinje Dare Sekulić


Rešenje o davanju saglasnosti na Pravilnik o unutrašnjoj organizaciji i sistematizaciji poslova Prodajne galerije „Beograd” iz Beograda, Kosančićev venac br. 19\nRešenje o davanju saglasnosti na Pravilnik o organizaciji i sistematizaciji poslova u Biblioteci grada Beograda, iz Beograda ulica Knez Mihailova br. 56\nRešenje o davanju saglasnosti na Pravilnik o organizaciji i sistematizaciji poslova i radnih zadataka u Biblioteci „Milutin Bojić” iz Beograda, ulica Ilije Garašanina br. 5\nRešenje o davanju saglasnosti na Pravilnik o unutrašnjoj organizaciji i sistematizaciji poslova u Muzeju Nikole Tesle iz Beograda, ulica Krunska br. 51\nRešenje o davanju saglasnosti na Pravilnik o unutrašnjoj organizaciji i sistematizaciji poslova u Centru za kulturu Mladenovac, iz Mladenovca, ulica Vojvode Putnika br. 7\nRešenje o davanju saglasnosti na Pravilnik o organizaciji i sistematizaciji poslova i radnih zadataka Centra za kulturu Sopot, iz Sopota, Kosmajski trg br. 7\nRešenje o davanju saglasnosti Javnom komunalnom preduzeću „Pogrebne usluge” na Cenovnik usluga sa Cenovnikom pogrebnih usluga JKP „Pogrebne usluge” Beograd\nRešenje o prestanku funkcije zamenika predsednika Upravnog odbora Javnog preduzeća „Milan Gale Muškatirović”\nRešenje o imenovanju zamenika predsednika i člana Upravnog odbora Javnog preduzeća „Milan Gale Muškatirović”\nOdluka o izmeni Odluke o utvrđivanju praznika opštine Lazarevac, dana od značaja za opštinu Lazarevac i slave grada Lazarevca\nPlan detaljne regulacije za izgradnju glavnog kolektora i postrojenja za prečišćavanje otpadnih voda Lazarevca


Aida Zubčević jedna od dobitnica Oxfamove nagrade za ekonomsko osnaživanje žena | DEPO Portal\nŽENA iN08.03.17, 10:35h\nOxfamov HUB Znanja za ekonomsko osnaživanje žena, obilježavajući Međunarodni dan žena, svake godine dodjeljuje nagradu liderkama prepoznatim u njihovoj zajednici\nOrganizacija Oxfam je ove godine, birajući između 43 žene u 32 zemlje svijeta, za jednu od dobitnica njihove svjetske nagrade odabrala Aidu Zubčević, predsjednicu Udruženja poslovnih žena u Bosni i Hercegovini.\nOxfamov HUB Znanja za ekonomsko osnaživanje žena, obilježavajući Međunarodni dan žena, svake godine dodjeljuje nagradu liderkama prepoznatim u njihovoj zajednici.\nUdruženje se, kako je obrazloženo, posvetilo radu sa ženama iz ruralnih područja u borbi protiv diskriminatornih praksi, radeći na osnaživanju i obrazovanju žena, kako bi ostvarile svoja ekonomska prava. Osporavanjem tradicionalnih normi i stvaranjem jakih partnerskih odnosa s parlamentarkama, Aida Zubčević i njene kolegice rade na razvoju Strategije za razvoj ženskog poduzetništva, koja treba dovesti do poboljšanja socijalnog statusa žena a samim tim i do ekonomske dobrobiti cijele zajednice.\nAida Zubčević je osim Udruženja, izgradila i platformu s jasnom adresom gdje vizionarke, osim svakodnevnog ohrabrenja, mogu dobiti upute i obuku, kao i punu podršku za pokretanje i razvoj svojih preduzeća, bez obzira na sektor ili područje iz kojeg dolaze.\nTako će i ove godine oko stotinu poduzetnica iz regiona imati priliku da od 23. do 25. maja učestvuje u Danima ženskog poduzetništva radeći na jačanju ženskog poduzetništva kao neiskorištenom ekonomskom potencijalu naše zemlje.\nBez obzira na značajan napredak u promociji rodne ravnopravnosti, ostaje strukturalna prepreka za ekonomsko osnaživanje žena u neravnopravnom svijetu. Zajedno s Oxfamom, Udruženje poslovnih žena u Bosni i Hercegovini, u sklopu projekta FAI – Inkluzivni poljoprivredni lanci za održivi razvoj ruralnih područja u Bosni i Hercegovini i Albaniji, koji finansira Intesa SanPaolo Banka, radi na kreiranju izrade prijedloga za praktične politike (policy paper) i na kampanji podizanja svijesti kada se radi o nejednakosti u ruralnim područjima Bosne i Hercegovine.\nIzvršna direktorica Oxfam International Winnie Byanyima na Međunarodni dan žena objavit će imena četiri pobjednice koje rade na jačanju ekonomskih mogućnosti za žene, pružajući ženama dostojanstveniju i važniju ulogu kada se nađu na tržištu rada, ali i na društvenim i političkim promjenama koje će ženama omogućiti ostvarivanje ekonomskih prava. Mijenjajući ekonomska prava u našoj državi, mijenjamo i tradicionalne norme, utječemo na diskriminaciju žena omogućavajući svakoj djevojčici da sanja i ostvari iste snove kao i svaki dječak, saopćeno je iz Udruženje poslovnih žena u Bosni i Hercegovini.


Lokalne vesti - Sreda 01.12.2021 - 10:58\nU Bazi Jug u organizaciji Centra za mirovne operacije zatvoren je Kurs za štabne oficire UN - UNSOC 2021 koji je pohađalo ukupno 28 slušalaca, oficira – jedan iz Ministarstva odbrane, dva iz Ministarstva unutrašnjih poslova, osam iz Vojske Srbije, i 17 iz Oružanih snaga: Brazila, Belorusije, Ruske Federacije, Kolumbije, Kanade, Maroka, Nigerije, Perua, Burkine Faso, Meksika, Slovačke, Kipra, Egipta, Azerbejdžana, Indije i Pakistana.\nKurs su realizovali instruktori iz Centra za Mirovne operacije kao i gostujući instruktor iz Oružanih snaga Bosne i Hercegovine.\nKurs je resertifikovan od strane integrisane službe UN 2019. godine.\nTokom zatvaranja Kursa, Načelnik Centra za mirovne operacije, pukovnik Mirjana Milenković je zaključila da su ciljevi kursa u potpunosti ostvareni i da su slušaoci u potpunosti usvojili štabne procedure koje se primenjuju u UN.\nTakođe je istaknuta dobra saradnja sa partnerskim centrom iz Bosne i Hercegovine kao i značajan doprinos njihovog instruktora uspešnoj realizaciji kursa.\nPosebno se zahvalila slušaocima iz inostranstva koji su ovom kursu dali međunarodni karakter.